
Han søger svaret i vores indre 


Af Clas Svahn 

Vi mødtes i udkanten af London i 
en stor bygning, som engang var 
et Medborgerhus. Her findes 
smukke bøger fra flere århundre¬ 
der og et par millioner billeder 
fint ordnet i arkivskabe. Indbund¬ 
ne årgange af Punch, lllustrated 
London News, L’lllustration og 
mange andre illustrerede tids¬ 
skrifter står i rad og række. Her i 
Mary Evans Picture Library her¬ 
sker Hilary Evans, engelsk ufo¬ 
log og mysterieforsker. 


Hilary Evans har skrevet adskillige bø¬ 
ger om ufoer, spøgelser og lignende. 
For ham har disse fænomener de sam¬ 
me rødder, og han ser en tydelig for¬ 
bindelse mellem menneskets indre liv 
og den ydre virkelighed, som vi opfat¬ 
ter den. I sit arbejde kom han til at hol¬ 
de af bøger, noget som en tilfældig be¬ 
søgende ikke kan undgå at bemærke. I 
hjemmet ti minutters bilkørsel fra bil¬ 
ledarkivet er flere rum fyldt med bøger 
og tidsskrifter. Mange af dem i udga¬ 
ver, som er meget svære at få fat på i 
dag. 

”Da jeg var 16, blev jeg sendt på 
universitetet i Cambridge for at fa en 
uddannelse. Det var første gang, jeg 



iilSIU 


Hilary Evans’ bibliotek er impone¬ 
rende. Her findes over 100 år garn 
le bøger om ufoer, mysterier og 
spøgelser. 


(Foto: Clas Svahn) 


3 








rejste på egen hånd,” fortæller han. 

”Jeg fik dog ikke det stipendium, 
jeg søgte, så jeg brugte i stedet de pen¬ 
ge, som mine forældre havde givet mig 
med, til noget, som jeg vidste, var det 
bedste at bruge dem på - købe bøger! 

Jeg gik ind i en boghandel og købte 
en masse pocketbøger, og da jeg allere¬ 
de dengang var en seriøst tænkende 
ung mand, var det bøger om symfonier, 
jazzens historie og lignende emner. Og 
en bog om menneskets personlighed. 
Personality of man hed den. Da jeg åb¬ 
nede den, mødte jeg en verden, som 
hverken mine forældre eller lærere 
havde fortalt mig om. Bogen handlede 
om det paranormales underlige verden. 
I dag har alle børn kendskab til hekse, 
troldkarle og andet magisk, men den¬ 
gang talte man ikke om sådan noget. 
Det, som jeg fik at vide fra bogen, var 
noget, som børn ikke skulle vide noget 
om.” 

Søger fænomenets rødder 

Sin nyvundne viden brugte den unge 
Hilary til at søge om medlemskab af 
det ærværdige Society for Psychical 
Research, en sammenslutning af di¬ 
stingverede gentlemen med fælles inte¬ 
resse for det paranormale. 

”De godtog mig. Jeg var da lykke¬ 
ligt uvidende om, at de var glade for 
hvem som helst, der søgte medlem¬ 
skab. Jeg deltog i møder og fik nye 
venner og ligesindede, men jeg har al¬ 
drig foretaget særlig meget forskning.” 

I sine bøger søger Hilary Evans ef¬ 
ter rødderne til den store og almene in¬ 
teresse for ufoer og flyvende tallerkner, 
som opstod i 1950’eme. Spørgsmålet 
om, hvorfor mennesker tror på frem¬ 
mede rumskibe, og at de har mødt de¬ 
res besætninger, fascinerer ham. Inte¬ 


ressen har sat sine spor i Mary Evans 
Picture Librarys samlinger af tidlige 
billeder af insektlignende monstre, 
rumhelte og fartøjer, ikke meget for¬ 
skellige fra senere tiders moderskibe 
og tallerkener, som farvestrålende lyser 
fra siderne i 1930’emes amerikanske 
science fiktion-magasiner. 

Men rødderne går dybere end som 
så. For Hilary Evans er beretningen om 
Moses’ møde med Gud på Sinai- 
bjerget, åbenbaringer af jomfru Maria 
og Whitley Stribers soveværelsesbesøg 
fra 1980’eme udelukkende af social 
karakter. Det er selve mødet og den på¬ 
virkning, det fik på personens videre 
liv, som er det afgørende, og ikke hvad 
der egentlig var årsagen til oplevelsen. 

”Er det netop dette, som er den pri¬ 
mære mening med hændelsen - og ikke 
blot en sekundær sideeffekt?” spørger 
han retorisk i sin bog From Other 
Worlds. 

For Hilary Evans er det tydeligt, at 
det er den personlige oplevelse, som er 
det afgørende punkt og ikke nødven¬ 
digvis de ”objektive” beviser, som ufo- 
logerne oftest søger efter. At søge sva¬ 
ret i rumskibe af metal eller besøgende 
af kød og blod, tror han ikke leder no¬ 
get som helst sted hen. Man bør i ste¬ 
det rette søgelyset mod vort eget indre. 
Og netop det skriver han om i alle sine 
bøger. 

”Jeg har altid ønsket at skrive om 
dette fænomen, og jeg begyndte med at 
samle på bøger længe inden, at jeg 
skrev noget som helst. Jeg kan huske, 
at jeg købte Adamskis bøger, for jeg 
troede, at hvis det, der stod i dem var 
sandt, så ville en førsteudgave af 
Adamskis Flying Saucers have Landed 
en dag blive en meget værdifuld bog. 
Og hvis det ikke er sandt, vil førsteud- 

gaven også blive meget værd! Ligegyl¬ 
digt hvad er det meget interessant. Jeg 
har stadigvæk bogen. 

På det tidspunkt var jeg mere en 
iagttager af det, som skete inden for 
ufo-området, end at jeg selv deltog. 

Det, som virkelig startede min aktive 
interesse var, da man i begyndelsen af 
1980’eme annoncerede, at der ville bli¬ 
ve afholdt et symposium i Salzburg i 
Østrig. Konferencen var forbeholdt 
indbudte gæster, måske kun omkring 
20. Jeg deltog med et indlæg om ufo¬ 
bortførelser, et fænomen som lige var 
begyndt at dukke op. Det var min før¬ 


ste offentlige optræden. Jeg opdagede, 
at det var muligt at træffe mennesker, 
som var ret skeptiske, men samtidig 
indså, at der her var noget, som var 
værd at se nærmere på. Det var mit før¬ 
ste møde med mennesker, som havde 
de samme holdninger og indstilling, 
som jeg selv havde. 

Senere begyndte jeg at skrive, 
blandt andet til tidsskrifter som Forte¬ 
an Times, og etablerede mig som en 
’ikke helt overbevist’ og ’ikke helt 
skeptisk’ person. Det er i hvert fald så¬ 
dan, at jeg håber andre mennesker ser 
på mig. Det er lykkedes for mig at væ- 



H i la ry Evans (f. 1929) 


Britisk ufolog og forfatter. Født i Shrewsbury og bor nu i Lewishan uden for 
London. Hilary ejer sammen med sin kone Mary Evans Picture Library (www. 
maryevans.com), som har specialiseret sig i billeder fra fortiden. Billedarkivet 
blev grundlagt i 1964. Det har i dag omkring 20 ansatte og rummer flere 
millioner billeder fordelt på to etager. 

(Foto: Clas Svahn) 

re på god fod med for eksempel Jerry 
Clark, noget som ikke er helt let. At 
opretholde gode kontakter med menne¬ 
sker, som man ikke deler holdninger 
med, kan være godt, for bliver man 
uvenner med dem, får man intet at vi¬ 
de.” 

Et afgørende punkt for, hvordan 
Hilary Evans skulle nærme sig ufo¬ 
fænomenet, fandt sted, da redaktøren 
for tidsskriftet The Unexplained , Peter 
Brookesmith, bad ham køre til Wales 
for at undersøge en del rapporter om 
ufoer, der var kommet ffa området. 

Da Hilary Evans ankom til områ¬ 
det, tog han allerede den første aften ud 
til en af observatørerne - til det sted, 
hvor en gruppe skoleelever skulle have 
set en ”flyvende tallerken” lande bag 
skolen. 

Noget var galt 

”Da jeg så stedet, indså jeg, at noget 
var helt galt. I sin rapport, havde efter¬ 
forskeren beskrevet det som et område 
bag skolen, hvilket det også var. Men, 
hvad han ikke havde skrevet, var, at 
området lå i en hesteskoformet dal med 
bjerge på de tre sider og med huse på 
toppene. Der måtte altså have været 
mange mennesker, som under den fire 
timer lange observation kunne se ned i 
området, hvor den flyvende tallerken 
skulle have stået. Der burde være mas¬ 
sevis af vidner! 

Jeg var meget skeptisk, inden jeg 
ankom til området, og da jeg så stedet, 
forstærkedes min mistanke yderligere. 
Jeg så da også, hvad jeg skulle være 
skeptisk over for: undersøgerne. Fak¬ 
tum er, at min undersøgelse afhændel¬ 
sen blev en virkelig øjenåbner for mig. 

Fx fandt jeg et meget vigtigt vidne, 
som, da jeg talte med ham, viste sig ik¬ 


ke at have set noget og i øvrigt var me¬ 
get skeptisk over for hele historien. 
Men hans nabo havde set objektet. I 
rapporten omtales kun de personer, 
som havde set noget, og ikke dem, som 
intet havde set. Det virkede som om, 
efterforskeren ikke brød sig om at ban¬ 
ke på hos naboen for at høre, om han 
havde set noget, der kunne underbygge 
historien. Det var helt igennem en me¬ 
get dårlig efterforskning. 

Det var min første egentlige under¬ 
søgelse, og jeg var der i tre dage, hvor 
jeg interviewede alle observatørerne. 
Jeg talte også med en af efterforskerne, 
en meget charmerende og hyggelig 
mand, som bød på te og fortalte, at da 
han nu ”havde set lyset”, ville han tilin¬ 
tetgøre alt sit ufo-materiale. Han bar 
det ud bag huset og satte ild til det, og 
mens han stod og så røgen stige til 
vejrs, opdagede han, hvordan den for¬ 
mede sig til et stort spørgsmålstegn. 

Det var djævelen. 

Jeg lærte meget om den menneske¬ 
lige natur på den rejse, og at det første, 
jeg skulle være mistænkelig overfor, 
når jeg læste om en hændelse, var ef¬ 
terforskerne.” 

Usandsynlige historier 

Efter dette første møde har Hilary 
Evans mødt mange efterforskere og in¬ 
terviewet mange observatører. Møder¬ 
ne har lært ham, at mennesket er et 
komplekst væsen med mulighed for at 
leve på ”to niveauer”. Et eksempel er 
den amerikanske ufo-bortførelses- 
forsker og kunstner Budd Hopkins. 

”Han er en charmerende, intelligent 
og hyggelig fyr. Men samtidig tror han 
på sager, som er helt ude i hampen. 
Noget som intet intelligent menneske 
kan tro på. Da jeg læste hans bog Wit- 

nessed om en kvinde, som bliver bort¬ 
ført midt på Manhattan, forsøgte jeg at 
være objektiv og tage den for det, den 
er. Mens jeg læste bogen, lavede jeg 
nogle notater, hvilket jeg ofte gør, når 
jeg læser en bog. Da jeg havde læst bo¬ 
gen, var jeg nærmest chokeret over, at 
nogen med hans intellektuelle kapacitet 
kunne stå inde for en så vanvittig histo¬ 
rie. 

Inden jeg mødte Budd Hopkins, 
spurgte jeg mig selv, om han var en 
fupmager, som kun forsøger at spinde 
guld på historien, eller om han var en 
person, som virkelig troede på det, han 
skrev. Jeg var tilbøjelig til at beskrive 
ham som en charlatan. Men da jeg 
mødte ham, opdagede jeg, at han var 
en helt ærlig person,” siger Evans. 

Ifølge Hilary Evans ligger proble¬ 
met på et andet plan. Det drejer sig om 
ubevidst manipulation og evnen til at 
leve en slags dobbeltliv. 

Samme kritik retter han mod forfat¬ 
teren Whitley Strieber. I reklamen for 
hans første bog Communion stod der, 
at han var blevet undersøgt af en psy¬ 
kolog og fundet ”helt i balance og nor¬ 
mal”. En påstand som ikke imponerer 
Hilary Evans: ”Det er nok at læse hans 
bog for at forstå, at manden ikke er i 
balance. Han er en meget, meget for¬ 
styrret herre.” 

For Hilary Evans er det tydeligt, at 
efterforskerne ofte manipulerer med 
observatørerne, og at de senere forsva¬ 
rer deres påstande helt ud i det absur¬ 
de. 

Både Budd Hopkins og Whitley 
Strieber har haft stor indflydelse på 
ufo-debatten i USA og på, hvordan 
ufo-fænomenet opleves. 

”Det behøver ikke at være specielt 
skadeligt. Men jeg er stødt på tilfælde, 


hvor mennesker er døde på grund af 
deres overbevisning. Man kan altså fa 
et følsomt menneske til at begå mord 
eller selvmord. Men jeg tror ikke, at 
det er unikt for ufo-bevægelsen. En¬ 
hver guru, som starter en ny religion, 
sekt eller trossystem er i stand til at på¬ 
virke følsomme personer. Så jeg vil ik¬ 
ke klandre Hopkins eller Strieber for 
det. Men jeg vil anklage dem for at væ¬ 
re intellektuelt uhæderlige.” 

Penge er ikke involveret 

”Lad mig fortælle en historie. Den er 
ganske vist banal, men den betyder me¬ 
get for mig. En dag kom en mand ind i 
vores billedarkiv og bad om at se, hvil¬ 
ke billeder vi havde af ufoer. Han kom 
fra New Zealand og var på rejse rundt i 
verden. Vi kendte ikke hinanden. Nå, 
han var en hyggelig mand, og vi kom 
til at diskutere ufoer, mens vi drak en 
kop kaffe. 

’Ved du, at jeg engang fotografere¬ 
de en ufo?’ sagde manden pludseligt 
og begyndte at fortælle, hvordan det 
gik til. Efter nogen tid stak han hånden 
i lommen og trak en kopi af billedet 
frem. Jeg købte det af ham for et ubety¬ 
deligt beløb. Det var helt klart, at han 
ikke tjente penge på sin historie. Jeg 
betalte ham jo så lidt, og han kom med 
sin beretning på en meget troværdig 
måde. Men problemet var, at jeg gen¬ 
kendte billedet og fandt det i et tids¬ 
skrift, da jeg forsøgte at identificere 
det. Det havde været offentliggjort i 
USA mange år, før manden viste mig 
det. 

På en eller anden måde var det lyk¬ 
kedes for manden at få fat i et farvefo¬ 
to, for billedet i tidsskriftet var i sort/ 
hvid med oplysninger om beretningen, 
dato, tid og alle detaljer. Hvad var det, 


7 




der skete? spurgte jeg mig selv. Min 
konklusion var, at mandens ene halvdel 
virkelig troede, at han selv havde taget 
billedet, mens han underbevidsthed, 
som vidste, at det ikke var sandt, for¬ 
holdt sig tavs, fordi beretningen gjorde 
manden lykkelig. 

Jeg tror, at alle disse mennesker, 
Hopkins og Strieber inklusive, fungerer 
på samme måde som denne mand. De 
lever på to niveauer.” 

Gammel tanke om besøg 

Hilary Evans mener ikke, er dette er 
noget nyt for vores tid. Beretningerne 
har jo altid været der lige som dem, der 
fortæller dem. Men beretningerne har 
fået større gennemslagskraft. Informa¬ 
tionerne spredes hurtigere gennem 
intemettet - men også gennem bøger. 

”Tænk på, at en bog som Commu- 
nion blev en bestseller. Det var ikke 
sket for 100 år siden. Tanken om besøg 
udefra har altid ligget i menneskets un¬ 
derbevidsthed. Noget som kunne ske 
når som helst,” mener Hilary Evans. 

”Men det er blevet mere virkeligt i 
takt med vores egen udforskning af 
rummet. Man kan sige, at siden ballo¬ 
nen blev opfundet, er denne tanke bli¬ 
ver mere og mere konkret. Når menne¬ 
sket selv kunne bevæge sig gennem 
luften, blev tanken om, at andre også 
kunne gøre det, mere troværdig. Med 
tiden kunne man finde fantasihistorier i 
populære tidsskrifter, hvor disse tanker 
var fremtrædende. De fandt helt enkelt 
fodfæste i almindelige menneskers tan¬ 
keverden og var ikke bare noget, som 
akademikere beskæftigede sig med. 

Bladrer man i Strand Magazine el¬ 
ler et andet tidsskrift fra 1890’eme, så 
er de fulde af fantasihistorier, underlige 
beretninger, men alligevel tankevæk¬ 


kende. Efter Første Verdenskrig var 
der en helt eksplosion i udgivelser af 
science-fiction tidsskrifter og alle disse 
underlige amerikanske billig- 
magaziner. De var så fulde af ideer! 

Her ser man råmaterialet til det kom¬ 
mende ufo-hysteri. 

Det er jo let at være skeptisk, når et 
menneske siger, at det har set jomfru 
Maria, og det er let at være skeptisk 
over for historien om Linda Napolita- 
no, som bliver bortført af ikke-jordiske 
på Manhattan. Men når man hører om 
disse masseobserva-tioner af luftskibe 
med i hundredvis eller tusindvis af vid¬ 
ner, som ikke har noget at tjene på be¬ 
retningerne og virkelig tror, at de har 
set et spøgelsesluftskib, må man stille 
sig selv spørgsmålet: Hvad foregår det 
egentlig? For jeg tror ikke, at der her¬ 
sker den mindste tvivl om, at de der 
luftskibe aldrig var der. Alligevel far vi 
detaljerede beskrivelser af forbløffende 
observationer. Alle troværdige.” 

Ifølge Hilary Evans er det vigtigt 
ikke at betragte ufo-fænomenet som en 
isoleret foreteelse. Man må sammen¬ 
ligne det med åbenbaringer, visioner, 
rapporter om spøgelser og tilfælde, 
hvor mennesker har set væsner af en 
eller anden slags. 

”De fremstår som virkelige og er 
alle en manifestation af en og samme 
sag,” siger han. ”Min konklusion er, at 
spøgelser findes. At tro noget andet 
kræver, at man lukker øjnene for de be¬ 
viser, der findes. Men, hvad man me¬ 
ner med, at spøgelser findes, er en an¬ 
den sag. Jeg tror, at svaret skal findes 
dybt inde i menneskets egen psyke.” 

Der findes mange hændelser, som 
er svære at forklare, og de far Hilary 
Evans til at spekulere over, hvad der 
ligger bag oplevelserne. Som eksempel 

bruger han beretningen om en mand, 
som arbejdede i en kirke og som døde. 
Under højmessen ugen efter blev han 
set af tre uafhængige vidner fra tre for¬ 
skellige vinkler på den plads i kirken, 
hvor han plejede at stå. 

"Hvordan er det muligt, at disse tre 
har hallucinationer om det samme på 
samme tid? Noget må have fået dem til 
at se manden. Måske var det den døde, 
der udløste denne oplevelse. Men var 
han der i virkeligheden? Det er ikke 
helt sikkert. Jeg tror egentlig ikke på 
det overnaturlige, men jeg tror, at der 
kan ske ting og sager, som vi i dag ikke 
kan forklare.” 

To store forhindringer 

Hvad anser han for det sværeste at ar¬ 
bejde med, når det drejer sig om para- 
normale fænomener og ufo-rapporter? 

”Det vanskeligste problem er, hvad 
fænomenet egentlig er. Men inden vi 
kommer frem til det spørgsmål, så skal 
vi over to forhindringer. Den første er 
normalt efterforskeren. Denne hindring 
er ikke altid så let, har vi set. Så har du 
observatørerne. Hvem er egentlig disse 
mennesker? 

Engang mødte jeg en dame i Cana¬ 
da. Hun fortalte mig, at hun mødte ik- 
ke-jordiske hver aften. De kom ind i 
hendes køkken og fortalte, hvad de 
havde lavet om dagen. De havde arbej¬ 
det for den mexikanske regering med at 
frembringe et lægemiddel mod cancer. 
Kvinden var velklædt, intelligent, hyg¬ 
gelig og kunne gå i forretninger for at 
købe mad og køre i bil og alt muligt 
andet, som almindelige mennesker gør. 
Hvad hun ikke kunne, var at fortælle en 
troværdig historie. 

Hvad er det, der får mennesker til 
at acceptere disse fantasier og gøre 


dem til en del af deres liv? For mig er 
det det største problem, når det drejer 
sig om det paranormale.” 

Psykodramaer 

For Hilary Evans står det klart, at vores 
egen underbevidsthed er i stand til at 
skabe psykodramaer, hvis formål er at 
give den person, det drejer sig om, en 
mulighed for at kontrollere sit eget liv. 
For dem, der erkender, at det drejer sig 
om en indre virkelighed, kan der kom¬ 
me noget godt ud af disse oplevelser. 
For andre kan de skabe store proble¬ 
mer. 

En del af de signaler, som udløser 
disse oplevelser, kommer inde fra os 
selv, mens andre kommer udefra. Som 
eksempel på det sidste nævner Hilary 
Evans rapporter om stedbundne spø¬ 
gelser, som dukker op et ganske be¬ 
stemt sted for forskellige mennesker 
under forskellige omstændigheder og 
over længere tid - måske flere år. 

”Så vidt jeg forstår, må det i de til¬ 
fælde dreje sig om noget, som rent ob¬ 
jektivt virkelig er der... Men i hvilken 
form?” 

Som en hjælp i sin jagt på svarene 
har Hilary Evans sit og hustruen Marys 
fantastiske billedarkiv. Et arkiv, som 
siden 1964 er vokset frem af parrets 
egen interesse for det usædvanlige, det 
usandsynlige og det ukendte. De pen¬ 
ge, som de får ind ved salget til aviser, 
magasiner og bøger, anvendes til at kø¬ 
be flere gamle bøger og billeder. Og de 
køber kun det, de synes om. 

”Jeg tror, at der findes noget at af¬ 
sløre i alt dette. Der sker noget, som vi 
ikke har svaret på lige nu. Jeg tror ikke, 
at det drejer sig om flyvende tallerkner 
fra det ydre rum, men noget er der, og 
det er værd at undersøge,” siger Hilary 

Evans, inden vi skilles. 

”Vi står over for et fænomen, som 
rummer informationer, der kan betyde 
et gennembrud for det, vi forstår som 
den menneskelige personlighed. Det er 
det, der er udfordringen.” 

Kilde: 

UFO-Aktuellt nr. 1, 2002/ -for 



Hilary Evans er en af de mest fremtrædende fortalere for en psykosocial 
forklaringsmodel på ufo-fænomenerne og har blandt andet skrevet: 


♦ 

♦ 

♦ 

♦ 

♦ 

♦ 

♦ 

♦ 


UFOs, the Greatest Mystery (1979) 

The Evidence for UFOs (1983) (dansk udgave: Nye facts om UFOer ,Bogan 
1986) 

Visions , Apparitions , Alien Visitors (1984) 

Gods, Spirits, Cosmic Guardians (1987) 

Altemate States (1989) 

Almanac o f the Uncanny (1995) 

From other worlds: The truth behind aliens abductions, UFOs and the 
paranormal (1998) 

Sammen med John Spencer redaktør på bøgerne UFOs 1947-1987 (1988) 
og Phenomenon (1988), i samarbejde med Dennis Stacy UFOs 1947-1997 
(1998) og endelig forfatter til Panic Attacks: Media Manipulation And Mass 
Delusion (2004) sammen med Robert E. Bartholomew (se også side 11-19). 

Når panikken tager magten 


Af RobertE. Bartholomew 
og Hilary Evans 

Massemedier - aviser, tidsskrifter, bø¬ 
ger, radio, tv, internet - har uden tvivl 
haft en stor indvirkning på de positive 
ændringer i samfundet. I vores infor¬ 
mationstidsalder er vi dagligt afhængi¬ 
ge af massemedierne: politiske og øko¬ 
nomiske nyheder, hvad der sker i ud¬ 
landet, naturkatastrofer, vejr- og tra¬ 
fikrapporter, valutaoplysninger og ak¬ 
tiekurser, sportsresultater, trafikulykker 
og nekrologer. Men blandt alt det gode 
er der dog også noget dårligt. Vi har 
nået et punkt, hvor vi i den grad er så 
afhængige af medierne, at vi må se i 
øjnene, at vi er mere modtagelige end 
nogensinde for massebedrag. Aldrig 
tidligere har så mange været så belæ¬ 
ste, så veluddannede og haft adgang til 
så megen information. Aldrig før er så 
megen information blevet kontrolleret 
af så få, og aldrig tidligere er informa¬ 
tionerne nået så hurtigt frem til så man¬ 
ge. Og risikoen for massemanipulation 
har aldrig væres så stor, som den er nu. 

Vi bor helt sikkert i en global 
landsby. Det gælder især for den frem¬ 
herskende trend for aviser, radio og tv, 
hvor den samme artikel eller det sam¬ 
me program kan læses, ses eller høres 
af hundrede af millioner mennesker. 
Problemet er, at medierne ikke kort og 
godt rapporterer, men filtrerer, fortol¬ 
ker og kommer med egne synspunkter. 


Nogle gange er “spinnet” velovervejet 
og politisk såsom Fox TV News C han¬ 
nets konservative observans, mens den 
ellers omtaler sig selv som ”reel og 
uafhængig”. Dette er ikke mindre end 
et hult reklameslogan. Andre gange er 
holdningerne i reportagerne mere di¬ 
skrete og afspejler ubevidst kernen i 
kulturelle værdier og tro, såsom forud¬ 
sigelige la-la krigsberetninger, hvor en¬ 
hver på ”vores side” er helte, mens 
dem på ”den anden side” er omtalt som 
uvidende, vildledte onde. Medierne må 
i en vis udstrækning afspejle samfun¬ 
dets grundholdninger og visse følelses¬ 
mæssige spørgsmål, ellers mister de 
deres publikum og dermed deres an¬ 
noncører. Uanset hvad bliver sandhe¬ 
den det første offer. Der er ingen uvil¬ 
dighed. Selv om vi bliver præsenteret 
for en illusion om uvildighed. 

Bogen Panic Attacks ser nærmere 
på de tilfælde, hvor mediernes bedrag 
og manipulation er både åbenlys og 
skjult. Hvert eksempel kaster lys over 
vores sårbarhed i vores tro på myter og 
andet sludder, som i dagligdagen frem¬ 
står, som om de er virkelige. Vi kan 
lære af fortidens fejltagelser og ikke 
falde tilbage til selvtilfredshed eller tro 
på det, vi læser, ser og hører, og stille 
spørgsmål og gøre indsigelser mod alle 
påstande. Vi kan lære at træde ud af 
rotteræset og se det hele i en større hel¬ 
hed. Historien er et uvurderligt værk¬ 
tøj, når det drejer sig om at undersøge 
disse hændelser og tage afstand fra de 
følelsesmæssige indtryk, hvilket giver 

en meget bedre indsigt. 

I bogens første kapitel ser vi på 
skandalejoumalistikkens fødsel. I dag 
ser vi ofte prangende overskrifter med 
celebre skandaler, og den slags choke¬ 
rende nyheder kan føres tilbage til 
sommeren 1835, da en serie artikler 
dukkede op i en avis i New York City. 
Historierne i Sun udløste en verdens¬ 
omspændende sensation. De var skre¬ 
vet af journalisten Richard Adams 
Locke og Sun-udgi veren Benjamin 
Day. Avisen påstod, at den britiske 
astronom Sir John Herschel havde 
fremstillet verdens stærkeste teleskop i 
et sydafrikansk observatorium og der¬ 


for kunne se levende væsner på Månen. 
Hvorfor fik det “Store Måne- 
fupnummer” så stor succes og gjorde 
Sun til verdens bedst sælgende avis? 
Hvorfor lod så mange videnskabsmænd 
sig narre? Hvorfor kunne folk tro på 
tåbelige beskrivelser af bæver¬ 
mennesker og flagermus-mænd? Hvor¬ 
dan lykkedes det for Locke at få så 
mange rivaliserende aviser til at hoppe 
på historien og trykke den som deres 
egen? Hvorfor holdt Edgar Allen Poe 
inde med at skrive sin bog om Hans 
Pfaall, da han læste de falske beretnin¬ 
ger? Hvorfor lo Herschel, da han hørte 
om fupnummeret - for derefter at blive 

Tegning fra 
1890’eme i det 
amerikanske 
satiriske blad 
"Puck". I de 
hundrede år, som er 
gået siden, er intet 
ændret: Den 
europæiske frygt for 
forurenede Coca- 
Cola produkter og 
den frygtede 
kogalskab fik hele 
tiden ny næring af 
sensationspressen. 

fornærmet? 

I kapitel to omtaler vi panikken 
knyttet til Halleys Komet. I maj 1910 
blev mange mennesker rædselsslagne, 
da der dukkede en sensationel artikel 
op på forsiden af New York Times. Den 
alarmerende artikel advarede om en 
mulig udslettelse af alt liv, når dele fra 
halen på Halleys Komet passerede gen¬ 
nem Jordens atmosfære om natten den 
18. maj. En serie af mulige begivenhe¬ 
der sammen med avisens sensations¬ 
skabende skriverier skabte panikken. 
Den forholdsvis nye opdagelse af dø¬ 
delige cyanogene gasser i halen og den 
nyhed, at halen ville følge en usædvan¬ 
lig kurs, skabte en verdensomspænden¬ 
de frygt. Mange aviser og tidsskrifter 
over hele USA og Europa skrev om et 
muligt dommedagsscenario. Da det 
omtalte tidspunkt indtraf, gik folk end¬ 
da så vidt, at de stoppede klude i dør¬ 
sprækker og lignende, mens dygtige 


forretningsfolk udnyttede situationen 
og solgte masker og ”kometpiller”, 
som kunne modvirke gassens farlige 
virkning. Nogle forseglede endda deres 
hjem og blev indendørs med iltflasker 
og ventede til ud på natten. Mange ar¬ 
bejdere i det sydlige USA nægtede at 
arbejde og forlod deres job og valgte i 
stedet at tilbringe hele natten i kirker 
med natgudstjeneste, da de troede, at 
verdens ende var nært forestående. An¬ 
dre slog sig løs og festede hele natten i 
såkaldte kometfester. De samme scena¬ 
rier kunne ses over hele kloden. Da ef¬ 
terretningerne om Kong Edward VII’s 
død nåede Bermuda, mente nogle af 
indbyggerne, at kometen blev rød. 
Mange havnearbejdere “faldt ned på 
deres knæ og begyndte at bede. De tro¬ 
ede, at det var verdens ende og nægte¬ 
de derfor at arbejde”. Arbejderne var 
sikre på, at observationen var et varsel 
om, at der ville udbryde krig i den nye 

konge, Georges, regeringstid. De var 
også overbeviste om, at en alvorlig ka¬ 
tastrofe ville ramme Jorden. I San Ju¬ 
an, Puerto Rico gik mange mennesker 
gennem gaderne med levende lys, 
mens de sang religiøse sange. 

I 1997 var der et lignende medie¬ 
fremkaldt skrækscenarie på grund af en 
anden komet: Hale-Bopp fik skylden 
for over tre dusin dødsfald, da den cali¬ 
forniske “Heavens Gate”-kult begik 
masseselvmord. Da man havde gen¬ 
nemgået de noter, som medlemmerne 
efterlod sig, stod det klart, at de var 
overbeviste om, at de ved at begå selv¬ 
mord ville blive taget om bord i et 
rumskib, som befandt sig bag kometen. 
Bøger, tidsskrifter og dokumentarud¬ 
sendelser, som talte for ufoernes eksi¬ 
stens, samt diskussion af komet- 
rumskibs-teorien i et populært ameri¬ 
kansk radio talkshow, udløste tilsam¬ 
men tragedien. 

Kapitel tre handler om den berygte¬ 
de invasion fra Mars Allehelgensaften 
1938, da over en million mennesker 
blev skærmt fra sans og samling efter 
at have lyttet til et realistisk radiodra¬ 
ma produceret af Orson Welles’ CBS 
Mercury Theatre. Radiodramaet var 
baseret på bogen Klodernes Kamp og 
gav nationen en meget tydelig påmin¬ 
delse om, hvor megen magt medierne 
egentlig har. Historien rejser forskelli¬ 
ge spørgsmål: Hvorfor foretog Federal 
Communications Commission sig ikke 
noget over for Welles, CBS eller Mer¬ 
cury Theatre? Hvorfor overdrev aviser¬ 
nes redaktører med fuldt overlæg ra¬ 
dioudsendelsens påvirkning? Hvorfor 
virkede radiodramaet så virkeligheds¬ 
tro? Hvorfor gik manuskriptet gennem 
CBS’s censorer uden påtegninger? 
Hvordan kunne Welles på en så genial 


måde ”lokke” lytterne til programmet? 
Hvordan kunne lytternes hjerne vildle¬ 
de dem, så de troede, at tingene skete 
som beskrevet i radioen - ting der ikke 
var virkelige? Hvordan kunne hændel¬ 
ser i Europa give stykket mere trovær¬ 
dighed? Hvorfor er vi bestemt til at ha¬ 
ve en lignende frygt for fremtiden? 
Hvad var reaktionen nær ground zero - 
Grovers Mili, New Jersey - marsboer- 
nes rapporterede nedstyrtningssted? 
Hvorfor kom dette svindelnummer til 
at forfølge Welles under angrebet på 
Pearl Harbor i 1941? 

I kapitel fire analyserer vi seks an¬ 
dre paniksituationer udløst af radiopro¬ 
grammer, som var omarbejdede versio¬ 
ner af manuskriptet til Klodernes 
Kamp . Hvad har disse manuskripter til 
fælles? Hvorfor havde de så stor suc¬ 
ces? Hvorfor bliver den slags ved med 
at ske? I 1944 løb panikslagne menne¬ 
sker i dele af Chile ud på gaderne. An¬ 
dre gemte sig i deres hjem efter at have 
hørt en lokal version af Welles’ drama. 
I en provins blev militæret udkomman¬ 
deret for at bekæmpe invasionen fra 
Mars. Fem år senere fandt en lignende 
episode sted i Ecuador med en epidemi 
til følge. De realistiske radioudsendel¬ 
ser indeholdt også navngivne ledere, 
journalister, levende øjenvidneberet- 
ninger og eksisterende navne på lokale 
steder. I Quito udbrød der optøjer. En 
ophidset folkemængde med fakler stor¬ 
mede bygningen, der husede den radio¬ 
station, som udsendte dramaet, og 
dræbte adskillige ansatte deriblandt 
dets bagmand. 

Regionale omarbejdelser af Orson 
Welles’ skuespil har udløst skræksce¬ 
narier i USA. I 1968 i Buffalo, New 
York, skabte et radiodrama på radio¬ 
stationen WKBW udbredt angst. Selv 

en hurtig mobilisering af den canadiske 
nationalgarde blev iværksat. Tre år se¬ 
nere, efter en udsendelse på WPRO i 
Providence, Rhode Island, forårsagede 
indbyggerne en telefonstorm hos det 
lokale politi efter at have hørt, at et 
meteor var faldet ned nær Jamestown, 
Rhode Island, efterfulgt af en invasion 


af marsboere. Hændelsen var så alvor¬ 
lig, at Federal Communications Com- 
mission (FCC) gav radiostationen en 
irettesættelse og fik loven om den slags 
radioprogrammer skærpet. Den seneste 
Klodernes Kamp -panik fandt sted den 
30. oktober 1998 i det nordlige Portu¬ 
gal. I et nyhedsprogram på Radio An- 



William Dock klar til at 
møde marsboerne nær 
Grovers Miil. Dock har 
næppe haft tid til selv at 
stable de mange 
sandsække! Sådanne 
medieskabte fotos har 
bidraget til 

sensationshistorierne 
omkring Klodernes 
Kamp. 

tena 3 oplyste man, at marsboere var 
på vej mod hovedstaden Lissabon, 
hvilket gjorde hundredvis panikslagne. 

I kapitel fem fokuserer vi på fire 
medieskabte fupnumre med virkelige 
eller opfundne væsner, og hvorfor de 
lykkedes. "Central Park Zoo”- 
svindelen i 1874 blev udført af New 
York Herald og resulterede i, at mange 
indbyggere nægtede at gå på arbejde 
eller forlade deres boliger af frygt for 
at blive spist af glubske dyr, som for¬ 
modentlig gik frit omkring i byen. 

Hvad gjorde historien så sandsynlig for 
indbyggerne i New York City? Hvad 
var forfatterens motiver? Hvorfor bi¬ 
faldt nogle dyrevenner denne angst? 

I sommeren 1899 skrev James 
McElhone fra Washington Post uforva¬ 
rende om en epidemi af "kyssende bil¬ 
ler”, der stak folk i hele landet. McEl¬ 
hone skrev fejlagtigt om, hvad han tro¬ 
ede, var en kommende plage af 
"kyssende biller” i Washington, DC, 
området. Man sagde, at billerne stak 
folk på læberne, mens de sov. "Sårene” 
var alvorlige og gav angiveligt store 
hævelser. Historien blev hurtigt fanget 
af andre aviser og spredt over hele lan¬ 
det, så nervøse borgere skyndte sig til 
lægen for at blive behandlet for det, de 
troede var meget farlige insektstik. In¬ 
sektforskere undersøgte "kyssende bil¬ 
ler” indsamlet af såkaldte ofre og iden¬ 
tificerede dem som forskellige almin¬ 
delige insekter - kakerlakker, stuefluer, 
bier, myg, men ikke en eneste 
"kyssende bille”! Hvad er parallellerne 
til middelalderens hysteriske episoder 
forårsaget af taranteller, hvor småbøn- 
der og landarbejdere i det sydlige Itali¬ 
en dansede ukontrolleret rundt efter an¬ 
giveligt at være bidt af en taranteled- 
derkop? 


Allehelgensnat 1992 udsendte BBC 
et falsk “live”-dokumentar-program, 
hvor man under udsendelsen skabte et 
ondskabsfuldt spøgelse ved navn 
“Pipes”. Programmet skræmte mange 
seere i Storbritannien og fik skyld for 
tilfælde af posttraumatiske stresssymp¬ 
tomer blandt børn og mindst ét selv¬ 
mord. Hvorfor havde programmets 
vært, Michael Parkinson, ingen anger, 
ja, han var endda trodsig over for kri¬ 
tikken? 

“Texas Regnorm”-nummeret fandt 
sted i 1993, da Morning Times i Lare- 
do bragte en beretning om en gigantisk 
135 kg stor regnorm, som antagelig be¬ 
fandt sig på hovedvej 35. Mange ind¬ 
byggere troede på historien og samle¬ 
des ved stedet på trods af påstande om, 
at den var omkring 25 m lang! Hvor¬ 
dan kunne så mange mennesker tro på 
en så absurd påstand? Hvorfor var det 
sydlige Texas et af de få steder i USA, 
hvor man kunne tro på historien? 

Kapitel seks i Panic Attacks under¬ 
søger to hændelser i 1990’eme, som 
rystede den europæiske tillid: Masse¬ 
forgiftning af næsten tusind mennesker 
af forurenede Coca-Cola produkter, og 
en tro på, at den frygtede kogalskab 
blev overført til mennesker via smittet 
oksekød. Begge frygt-scenarier var 
ubegrundede. Mediernes sensations¬ 
hunger udsatte europæerne for en 
unødvendig frygt, som var blæst ud af 
alle proportioner. 

I kapitel syv ser vi på mediernes 
rolle i skabelsen af to forskellige hek¬ 
sejagter, der fandt sted med hundrede 
af års mellemrum. Det middelalderlige 
Europas barbariske hekseafbrændinger 
og hekseprocesserne i Salem i 1692 ser 
ud som ijem oldtidshistorie. Den stær¬ 
ke kontrast mellem vore dages moder- 

ne, sofistikerede og tolerante samfund 
kunne absolut ikke være større. Vore 
dages overlegne uddannelses- og juri¬ 
diske systemer skulle gøre os immune 
over for enhver form for den slags gru¬ 
somheder og uretfærdighed. Dog be¬ 
gyndte en heksejagt af en lignende 
størrelse at udvikle sig i USA i slutnin¬ 
gen af 1970’eme og blev først bragt til 
ophør i begyndelsen af 1990’eme. En 
"epidemi” af sexmisbrug af børn spred¬ 
te sig over USA, udløst af en ny mode¬ 
dille i psykoterapien, hvor man søgte 
efter "glemte erindringer”. Snart for¬ 
søgte overivrige terapeuter at forklare 
årsagen til forskellige problemer og 
sygdomme udløst af misbrug i barn¬ 
dommen. Det havde ingen betydning, 
at patienterne ikke havde den ringeste 
erindring om sådanne forbrydelser. 
Uklare fornemmelser og svage antyd¬ 
ninger var tilstrækkeligt til at retfær¬ 
diggøre brugen af tvivlsomme teknik- 

ker for at afdække "sandheden”: re¬ 
gressionshypnose, drømmetydning, 
dagbøger og forestillingsbilleder. På 
grundlag af sådanne subjektive beviser 
blev mange tusinde sat i fængsel. Deres 
omdømme var for altid ødelagt, og de 
var jaget resten af deres liv på grund af 
disse afskyelige beskyldninger. De 
kunne lige så godt have fået ordene 
“sexforbryder” brændt i panden. Dette 
kapitel sammenligner bogen The Cou¬ 
rage to Heal (som spillede en afgøren¬ 
de rolle i støtten til "glemte erindrin¬ 
gen-bevægelsen) med den berygtede 
Malleus Maleficarums, der mere end 
nogen anden bog i historien var ansvar¬ 
lig for at sende hekse i døden. 

I kapitel otte er der flere eksempler 
på, hvordan kemisk og biologisk terro¬ 
risme kan virke skræmmende. I hvert 
tilfælde spillede massemedierne en vig¬ 
tig rolle ved enten at skabe frygt eller 
sprede den, hvad enten den var indbildt 
eller stærkt overdrevet. Den slags 
skræmmebilleder er ikke nye. Vi be¬ 
gynder i 1630 med “Byldepest-frygten” 
i Milano, Italien, som blev støttet i 
skrift og tale af offentlige proklamatio¬ 
ner. Denne episode efterfølges af sagen 
om den "gale gasser” fra Mattoon, Illi¬ 
nois, under Anden Verdenskrig, med 
rapporter om en forrykt gasser, der 
sprøjter et skadeligt kemikalie ind i 
folks boliger. Mange “ofre” fortalte, at 
de blev syge. Nogle fik endda et kort 
glimt af den indbildte gasser. De et du¬ 
sin rapporterede angreb og relaterede 
sygdomme over en periode på 14 dage 
var skabt af den lokale avis Mattoon 
Daily Journal-Gazette. Andre aviser i 
Illinois fulgte hurtigt efter, og i løbet af 
få dage kunne hele nationen læse om 
gasserens bedrifter, indtil myndighe¬ 
derne blandede sig og fik svindelsagen 

stoppet. 

I 1983 var der rapporter om en my¬ 
stisk sygdom blandt et relativt lille an¬ 
tal arabiske studerende på en skole i de 
israelsk-besatte områder. Grundløse 
presserapporter begyndte at dukke op. 
De handlede om, at nogle piger var 
blevet forgiftet af jøder, hvilket udløste 
en bølge af rapporter om psykosomati¬ 
ske sygdomme blandt omkring tusinde 
arabiske studerende i skoler over hele 
Vestbredden. 

Angrebet på USA den 11. septem¬ 
ber 2001 og den efterfølgende medie¬ 
forventning og overdrivelse af truslen 
for umiddelbart forestående angreb 
med kemiske eller biologiske våben 
startede en meget hysterisk bølge af 
rapporter om sygdomme lige fra 
”miltbrand hoste” til ”Bin Laden kløe”. 
Undersøgelser af disse tilfælde kan 
hjælpe os til bedre at tackle en fremti¬ 
dig terrorfrygt, hvilket synes uundgåe¬ 
ligt, set i lyset af den amerikanske so¬ 
ciale paranoia her i begyndelsen af det 
21. århundrede. 

Bogens kapitel ni ser på mediernes 
medansvar for at fremme myter og ste¬ 
reotype opfattelser af evnen og forstan¬ 
den blandt “primitive” folkeslag, som 
er skildret som et naivt sammenhæn¬ 
gende hele i to ekstremer: irrationelle 
indfødte eller “ædle vilde”. Kapitlets 
første del omtaler præsident Johnson- 
kulten i 1960’eme. I februar 1963 hør¬ 
te verden for første gang om en lille, 
bizar gruppe indfødte på den lille ø 
New Hanover i det sydlige Stillehavet. 
Vi blev foranlediget til at tro, at mange 
af indbyggerne, efter at have hørt om 
amerikanernes velstand og styrke, 
holdt op med at betale skat og begynd¬ 
te at indsamle penge for at “købe” da¬ 
værende præsident Lyndon Johnson - 


leder af dette store folk - i håbet om, at 
han ville bruge pengene og flyve til de¬ 
res ø og lede dem til velstand. Medier¬ 
ne omtalte de indfødte som “Johnson- 
kulten”, som bestod af forvirrede og 
irrationelle, uvidende nåsåh’ere, udue¬ 
lige når det drejede sig om selv den 
simpleste brug af logik og fornuftsslut¬ 
ninger. Dog kunne en nærmere under¬ 
søgelse af disse hændelser baseret på et 
interview af den antropolog, som leve¬ 
de blandt dem, afsløre kulten som en 
raffineret skatteprotestbevægelse, der 
ikke havde til hensigt at “købe” John¬ 
son. De indfødte havde en lang histo¬ 
risk tradition for at bruge skuespil og 
bluff som en måde at forhandle på. 
Kultens virkelige hensigt var at forvirre 
deres upopulære australske herskere - 
forvirre dem til en bedre handelsaftale 
for deres ø, hvilket de var blevet næg¬ 
tet i flere år. De australske myndighe¬ 
der afviste at give uafhængige journali¬ 
ster eller antropologer adgang til øen af 
frygt for, at de ville opdage sandheden. 

I stedet bragte medierne rapporter om 
de forvirrede indfødtes mærkelige kult. 
De vestlige medier efterplaprede blot 
den historie, som australierne ønskede, 
verden skulle tro. Johnson-kulten fort¬ 
sætter med at tage skraldet for vestens 
vittigheder helt op til den dag i dag. 

Anden del af kapitel ni handler om 
en anden medieskabt myte. I 1971 ind¬ 
løb der rapporter om en stenalder¬ 
stamme opdaget i Filippinerne. På 
trods af begrænset adgang og masser af 
røde "advarselslamper” antog medier¬ 
ne beretningen som sand og omtalte 
den i spalterne som fakta. Medierne 
forelskede sig i disse Tasaday, der blev 
omtalt som om, de levede i et bibelsk 
paradis - ”ædle vilde”, som end ikke 
havde et ord for krig og levede fysisk 

og moralsk adskilt fra resten af verden. 
Deres billeder prydede siderne i Time 
og US News & World Report og forsi¬ 
den på National Geographic. Der var 
kun ét problem - det var et svindel¬ 
nummer udført af Ferdinand Marcos’ 
regime. Hvordan blev så mange men¬ 
nesker taget ved næsen så længe? Der 
var hentydninger og fingerpeg overalt, 
men journalisterne, som var overvæl¬ 
dede ved at være en del af en så stor 
opdagelse, kunne ikke se de meget ty¬ 
delige signaler. 

Viden og vågenhed er meget vigti- 



Robert E. Bartholomew og Hilary 
Evans: Panic Attacks. Media Mani¬ 
pulation And Mass Delusion , 

Sutton Publishing 2004. 

222 sider, illustreret og indbundet. 
Pris: 20,00 £ 

Bestilles på: www.amazon.co.uk 


ge våben i kampen mod fremtidige 
medieskabte bedrag. Der er meget, der 
tyder på, at vi i det 21. århundrede fort¬ 
sat vil få mere tillid til massemedierne. 
Med denne afhængighed følger ansvar¬ 
lighed til indgående at forstå disse me¬ 
dier og deres potentiale på både godt 
og ondt. For at udnytte vores mulighe¬ 
der fuldt ud må vi lære af fortidens 
fejltagelser. Panic Attacks kan starte 
denne læreproces. 

Kilde: 

Indledningen til Panic Attacks oversat 
af -for & kmh 


Illustrationerne i denne artikel er 
fra den underholdende og 
velskrevne Panic Attacks - der 
som billedkilde opgiver Mary Evans 
Picture Library. 
(www.maryevans.com) 

Et anderledes værk om ufoer 


Af Peder Schultz 

Hvis man er overbevist om, at 
det amerikanske luftvåben skju¬ 
ler havarerede rumskibe i hem¬ 
melige underjordiske baser, så 
er UFOs - A Century of Sightings 
næppe den rette bog for én. Mi¬ 
chael D. Hall mener nemlig, at 
deklassificerede dokumenter fra 
det amerikanske luftvåben er den 
bedste kilde til troværdig infor¬ 
mation om ufoer. Resultatet her¬ 
af er et lidt anderledes værk om 
ufoer. 

Michael D. Hall lader ufologien begyn¬ 
de i 1896 med de såkaldte spøgelse¬ 
sluftskibe. Gennemgangen af disse tid¬ 
lige observationer optager dog kun rin¬ 
ge plads og er hovedsageligt baseret på 
avisartikler fra denne periode. Hoved¬ 
vægten i UFOs - A Century of 
Sightings ligger på perioden 1947 til 
1969. Året 1947 var både året for Ken¬ 
neth Amolds berømte observation, og 
året hvor flyvevåbnet for første gang 
iværksatte et egentligt studie af ufo¬ 
fænomenet. Året 1969 var det år, hvor 
Project Blue Book blev afviklet. Dette 
afspejler, at Michael D. Halls research 
hovedsageligt bygger på dokumenter 
fra de mange militære kommissioner, 
der ledte frem til Project Blue Book, 
og fra selve Project Blue Book. 

Bogen går meget i dybden omkring 
de personer, der var involveret i 
Project Blue Book, og gennemgår de¬ 


taljeret deres skiftende holdninger til 
ufo-fænomenet og deres kontroverser 
med de andre personer, der var invol¬ 
veret i projektet. I den henseende bli¬ 
ver UFOs - A Century of Sightings li¬ 
ge så meget en sociologisk afhandling, 
som en bog om ufo-observationer. 
Midtersektionen bliver til en historie 
om, hvordan en gruppe forskere forhol¬ 
der sig til hinanden under forsøget på 
at opklare et ukendt fænomen, og om 
hvordan forudfattede meninger hos 
konservative forskere støder sammen 
med nye tolkninger hos mere åbne for¬ 
skere. 

At Michael D. Hall vælger at støtte 
sig så meget til luftvåbnets arkiver af¬ 
spejles også i de case stories, som han 
gennemgår. Da de fleste af dem er ta¬ 
get fra Project Blue Book, er langt de 
fleste af dem også fra USA - og der 
bliver kun plads til nogle få case stori¬ 
es fra andre lande. Tydeligvis anser 
Michael D. Hall også piloter som væ¬ 
rende de bedste øjenvidner i ufo¬ 
observationer, eftersom observationer 
gjort af piloter udgør en procentvis høj 
del af de case stories, som Hall har 
valgt. Denne afgrænsning kan dog ret¬ 
færdiggøres ved, at alle case stories i 
bogen er særdeles veldokumenterede. 
Bogen rummer over 500 litteraturhen¬ 
visninger, hvoraf en stor del er til 
“Project Blue Book files”. 

Der er dog andre begrænsninger i 
UFOs-A Century of Sightings, som 
ikke kan retfærdiggøres. Således inde¬ 
holder bogen kun ganske få fotos og 
tegninger. Det virker især frustrerende 

ved, at Hall i mange case stories netop 
refererer til fotos og film. Man undrer 
sig over, at han ikke har sat de fotos 
ind, som han refererer så meget til. En¬ 
delig skulle man ikke tro, at det var 
muligt at udgive en bog om ufoer i 
1999 uden at behandle bortførelsesfæ¬ 
nomenet - men det er, hvad Hall har 
gjort. Han slår fast, at beretninger om 
bortførelser begået af aliens sjældent 
involverer observationer af selve ufo¬ 
en. Dermed mener han, at disse beret¬ 
ninger ikke er relevante for en bog om 
ufo-observationer. Nogen ville måske 
kalde dette et forfriskende nysyn på 
bortførelsesfænomenet. Men dette fæ¬ 
nomen udgør nu engang så stort et ele¬ 
ment i moderne ufologi, at udeladelsen 


af det må betegnes som en mangel. 

Bogens korte konklusion er den, 
som man typisk finder hos de mere 
konservative ufo-forskere. Den slår 
fast, at ufoer stadig er et mysterium, 
som fortjener yderligere forskning. 

UF Os - A Century of Sightings er 
ikke en bog for dem, som kun lige er 
begyndt at interessere sig for ufo¬ 
spørgsmålet. Dertil er den simpelt hen 
for meget en sociologisk afhandling. 
Men for dem, der særligt interesserer 
sig for Project Blue Book, er det en 
bog, som man skal eje. 



Michael David Hall: 
UFOs - A Century o f 
Sightings , Galde Press, 
Inc 1999, format: 21,5 x 
28 cm, 375 sider. 

Kr. 329,00 

Bogen kan bestilles 
på kuponen side 58. 

Kort fortalt 


Klaus Aarsleff 

Mysterier i fortiden - på rejse i 
det ukendte 

160 sider, illustreret og indbun¬ 
det + indlagt dvd 
kr. 198,00. Dingbat 2004 

Klaus Aarsleff har i mange år interes¬ 
seret sig for Jordens mysterier, specielt 
ud fra et historisk og arkæologisk syns¬ 
punkt. I bogen Mysterier i Fortiden 
skriver han med stor begejstring om de 
mange steder, han har besøgt rundt om 
i verden, og om de mennesker han har 
mødt, og oplevelser han har haft. Og 
der er da også mange spændende steder 
rundt om i verden, fra de klassiske som 
den store pyramide og sfinksen i 
Ægypten, Stonehenge i det flade Syd¬ 
england og de mærkelige ”kærrespor” 
på Malta til mere usædvanlige og 
ukendte steder som det tilhuggede 



bjerg El Fuerte i Bolivia og de mærke¬ 
lige fjedre og metalgenstande, man har 
fundet i Ural-bjergene. 

Mysterier i fortiden er propfyldt 
med spændende ting, og det er nok og¬ 
så dens største svaghed. Eftersom vi 
også skal høre lidt om forfatterens egne 
oplevelser på de forskellige steder, bli¬ 
ver der tit og ofte meget lidt plads til¬ 
overs til en egentlig beskrivelse af det 
pågældende sted. Jeg tror, bogen ville 
have vundet ved, at der dels blev om¬ 
talt nogle færre ting, og dels at den 
blev endnu mere personlig, end den al¬ 
lerede er. Der findes allerede mange 
bøger, som beskriver disse steder i me¬ 
get større detaljer, og faktisk også bed¬ 
re end forfatteren har gjort det her, men 
der findes til gengæld nok meget få an¬ 
dre, om overhovedet nogle forfattere, 
som selv har været på alle disse steder, 
og derfor ville kunne give en personlig 
beskrivelse af dem alle sammen. 

Jeg har været så heldig at møde 
Klaus Aarsleff ved flere lejligheder, og 
ved derfor, at han holder af og har sans 
for gode historier. Det er derfor også 
ekstra ærgerligt, at der flere steder i 
denne bog er gjort mere ud af den gode 
historie end af fakta og undersøgelser. 

I kapitlet om dogon-folket i Mali står 
der for eksempel, at der er blevet gjort 
”et forkølet forsøg på at forklare den 
mystiske viden (om Sirius-stjemen og 
et muligt besøg fra rumvæsener) ved at 
hævde, at tidlige missionærer i Mali 
har fortalt dogoneme om astronomiske 
opdagelser.” Det ville naturligvis også 
være meget mere kedeligt, end at dogo¬ 
neme virkelig har været i kontakt med 

rumvæsener, som Robert Temple og 
Arthur Young har beskrevet det. Og 
hvorfor står der ikke et ord om, at 
Temple og Young, der mere end nogen 
er ansvarlige for denne mytes udbre¬ 
delse, for eksempel har ændret i do- 
gon-folkets tegninger for at få dem til 
at passe bedre med Sirius-historien, og 
hvorfor hører vi heller ikke spor om, at 
senere tiders antropologer ikke har 
kunnet få dogon-folket til at beskræfte 
disse historier? 

Der er ingen grund til at holde liv i 
gamle og tvivlsomme historier på den 
måde. Brug hellere pladsen og tiden til 
nogle af de mysterier, verden heldigvis 
stadig er fyldt med. 

Lars Thomas 


Ronan Coghlan 
A Dictionary of Cryptozoology 
276 sider, Xiphos Books 2004. 

£ 14,99 

Hvis man er interesseret i kryptoozoo- 
logi, altså læren om mystiske dyr, der 
enten befinder sig på steder, hvor de 
ikke burde være, dukker lyslevende op 
selv om de officielt er uddøde, eller ser 
ud som de er trådt lyslevende ud af en 
eventyrbog, er man på sikker grund 
med væsener som Loch Ness-uhyret, 
den afskyelige snemand eller Bigfoot, 
men hvad med den mystiske hodag, 
muturangien eller uwengvaen? Om dis¬ 
se, og en lang række andre mærkelige 
væsener kan man læse i Ronan 
Coghlans bog. 

A Dictionary of Cryptozoology er 
en utrolig præstation, og her er noget at 
hente for alle. Hundredevis af mærkeli¬ 
ge væsener ffa alle egne af verden er 
beskrevet her, og selv om jeg har be¬ 
skæftiget mig med kryptozoologi i 


snart 25 år, mødte jeg mange væsener, 
som jeg ikke engang havde hørt om 
før. Mange af dyrene er i sagens natur 
ret kortfattet beskrevet, og hvis man vil 
have mere detaljerede oplysninger, er 
man nødt til at gå på jagt i resten af den 
kryptozoologiske litteratur, men som 
opslagsværk, eller som indgang til vi¬ 
dere studier, er det en uvurderlig bog. 

På grund af bogens udforming har 
den nok størst interesse for den virke¬ 
ligt interesserede. Hvis man bare synes, 
mærkelige dyr er spændende, skal man 
nok ikke ofre den så meget opmærk¬ 
somhed. Den er nøgtern og sine steder 
egentlig kedelig. 

Lars Thomas 

Sandheden er ilde hørt 


AF Kim Møller Hansen 

Susan Clancy, psykolog på Har- 
vard University, har fået så man¬ 
ge hademails og trusselbreve, at 
hun har besluttet aldrig mere at 
udtale sig offentligt om bortførel¬ 
sesfænomenet. 

Hvad er hendes "forbrydelse”? Clancy 
har såmænd blot skrevet en lille, men 
ualmindelig god bog ”Abducted - How 
People Come To Believe They Were 
Kidnapped By Aliens”. Bogen har 
mange kvaliteter: Den er velskrevet, 
behandler de interviewede personer 
med stor respekt, og så stiller den de 
helt rigtige spørgsmål og giver de bedst 
mulige svar. 

Clancy har brugt 5 år til at studere 
bortførelsefænomenet og interviewet 
omkring 50 personer, som mener, at de 
har været bortført af aliens. Clancys 
formål med projektet var at belyse 
spørgsmålene: 

Hvad får personer til at tro, at de har 
været bortført af aliens? 

Hvorfor kan jeg huske det, hvis det ik¬ 
ke skete? 

Hvorfor er bortførelseshistorier så ens? 
Hvem bliver bortført? 

Hvis det virkelig ikke skete, hvorfor 
ønsker jeg så, at det er sket? 

Clancys konklusioner stemmer fint 
overens med, hvad blandt andre Susan 
Blackmore (ph.d. i parapsykologi) er 
nået frem til - se UFO-Nyt nr. 1/2004 
og artiklerne i UFO-Vision 8 , som net¬ 


op er et temanummer om ufo¬ 
bortførelser (se tilbud side 58). 

Clancy slår fast, at langt de fleste 
personer, som tror eller påstår, at de 
har været bortført af aliens, er ærlige 
og normale mennesker. Ingen af 
personerne er vågnet op om morgenen 
med en klar erindring om at have været 
bortført, ligesom de heller ikke har en 
fiks og færdig beretning. Nogle gange 
begynder det, som senere bliver til en 
bortførelsesberetning, med at være en 
oplevelse forårsaget af søvnlammelse. 
Andre gange vågner de blot med en 
svag fornemmelse af, at der i løbet af 
natten er sket noget, som kræver en 
forklaring. Det er ikke de bortførtes 
”fejl”, at de tror, at de er blevet 
bortført. De har ufrivilligt fået nogle 
erindringer, som er opstået i et miks af 
mareridt, kulturpåvirkninger og et 
stærkt behov for at finde en mening 
med tilværelsen. 

Clancy erfarede, at alle forsøgsper¬ 
sonerne selv havde forsøgt at finde for¬ 
klaringer på deres bekymringer, mare¬ 
ridtsagtige drømme etc. ved at læse bø¬ 
ger, se film eller opsøge hypnotisører 
og "bortførelseseksperter”. Dette er en 
naturlig handling, da det er vigtigt for 
de fleste af os at kende årsagerne til 
vores følelser og skabe en forklarende 
historie. 

Det hævdes ofte, at alle bortførel¬ 
seshistorier ligner hinanden til forveks¬ 
ling og derfor nødvendigvis må ud¬ 
springe af virkelige hændelser. Clancys 
mange interviews med påståede bort¬ 
førte viser, at dette slet ikke er tilfæl- 

det. Selv om der er fællestræk (et al¬ 
mindeligt menneske bortføres af rum¬ 
væsner og underkastes en medicinsk 
undersøgelse), er der meget store indi¬ 
viduelle forskelle på beretningerne. 
Både fællestræk og detaljer har i øvrigt 
været kendt gennem film og tv i årevis, 
inden det blev moderne at blive bort¬ 
ført! 

Man skulle tro, at personer, som til¬ 
syneladende har haft en meget trauma¬ 
tisk oplevelse - bortført af skræmmen¬ 
de væsner efterfulgt af en pinefuld, ofte 
seksuelt betonet undersøgelse - ville 
ønske, at bortførelsen aldrig havde fun¬ 
det sted. Men Clancys forskning viser, 
at ingen af de 50 bortførte ville have 
undværet den skræmmende oplevelse. 
De er faktisk glade for oplevelsen. Den 
har givet deres liv ny mening. De er ik¬ 
ke længere alene, og oplevelsen har 
forsikret dem om deres plads i univer¬ 
set og deres egen betydning. 

Clancys bog er blevet godt modta¬ 
get i Europa, men i ufo-bortførelsernes 
hjemland, USA, har den fået en hård 
medfart i ufo-kredse. Ikke overrasken¬ 
de finder man de skarpeste kritikere 
blandt de ”bortførelsesforskere”, som 
har skaffet sig en biindtægt ved salg af 
bøger og ved at lede terapigrupper, 
som overbeviser almindelige amerikan¬ 
ske borgere med søvnforstyrrelser om, 
at de i virkeligheden er bortførelsesof¬ 
re. 

I alle de år jeg kan huske, har ufo¬ 
loger arbejdet for, at videnskaben skul¬ 
le interessere sig for ufo-fænomenet og 
beslægtede emner. Og når Susan Clan- 
cy m.fl. så tager udfordringen op og 
går til sagen efter alle seriøse videnska¬ 
belige metoder, himler selvsamme ufo¬ 
loger op - måske fordi konklusionerne 
ikke passer med deres eget verdensbil¬ 


lede og forretning? 

Læs Abducted - How People C orne 
ToBelieve They Were Kidnapped By 
Aliens. Du bliver godt underholdt, klo¬ 
gere og sover bedre om natten! 


ll'AftA.CU*Ci 


Abducted 


tv* u 



Susan A. Clancy: Abducted - How 
People Come ToBelieve They 
Were Kidnapped By Aliens, 
Harvard University Press. 
Cambridge, Massachusetts, 2005. 
179 sider, indbundet, US$ 22,95 

Bogen kan bestilles på 
www.amazon.com 

Fra gyser til guder 


Af Kim Møller Hansen 

For årtusinder siden opholdt 
fremmede astronauter sig på vo¬ 
res planet. De dikterede skriftklo¬ 
ge hele sandheden og befalede 
dem at viderebringe denne sand¬ 
hed uforfalsket til fremtidige ge¬ 
nerationer. Men bedrevidende 
mennesker manipulerede med 
sandheden, og der opstod religi¬ 
oner. Rumvæsner byggede pyra¬ 
miderne i Egypten, startramper 
til deres rumskibe og andre 
kæmpestore bygningsværker, 
som vi ikke er i stand til at gen¬ 
skabe i dag. De efterlod sig my¬ 
ter, skrifttegn og gådefulde gen¬ 


stande. Og de fremmede tilintet- 
gjorde en del af den da eksiste¬ 
rende menneskehed og avlede 
en ny menneskeart - måske de 
første repræsentanter for Homo 
sapiens. Vi står i gæld til disse 
rumguder, som gav os vores in¬ 
telligens og længslen efter ver¬ 
densrummet. 

Dette er Erich von Dånikens budskab, 
som han siden 1968 har udbredt verden 
over i sine utallige bøger, foredrag og 
dokumentarudsendelser med astro- 
arkæologisk bevismateriale. At von 
Dåniken mange gange er blevet afslø¬ 
ret i at pynte på "beviserne”, overfor¬ 
tolke vidnesbyrd i gamle skrifter og 
mangle fundamental arkæologisk viden 

er sådan set sagen uvedkommende. Da 
hans ideer dukkede op i 1968, fik de 
straks en kolossal udbredelse. Der var 
tydeligvis grobund for provokerende 
påstande, der talte autoriteterne midt 
imod. Dånikens oprør mod gængse ar¬ 
kæologiske antagelser vandt gehør i et 
vestligt samfund præget af modstand 
mod intellektuelle autoriterer 
(ungdomsoprøret), lede ved militære 
autoriteter (bl.a. som følge af Vietnam¬ 
krigen) og frygt for hvad videnskaben 
kunne påføre os (fx atom-våbenfrygten 

Erich von Dåniken fotograferet i 
2005 på sin 70 års fødselsdag i 
kontoret i Mystery Park, Interlaken, 
Schweiz. Dåniken er stadig aktiv 
og rejser det meste af året. I 2006 
gik Mystery Park konkurs. 

(Foto: Clas Svahn) 


under Den kolde Krig). 

Dåniken er blevet efterfulgt af man¬ 
ge andre astro-arkæologiske forfattere, 
der ofte har deres egen nye version af 
Den store Sammenhæng (se skemaet 
”Hvem er fortaler for hvad?” side 32). 
Da interessen for astro-arkæologi be¬ 
gyndte at aftage, var disse forfattere 
hurtige til at tage et nyt medie i brug. 
De var nogle af de første til at forstå 
intemettes store betydning for den frie 
tankes og skøre ideers udbredelse. In¬ 
den længe havde alle astro- 
arkæologiske forfattere deres egen 
hjemmeside, hvor spekulationerne om 
vores fortid fik frit afløb - og de linke¬ 
de flittigt til hinandens hjemmesider og 
forstærkede dermed hinandens syns¬ 
punkter. Da den unge generation be¬ 
gyndte at surfe rundt på det jomfrueli¬ 
ge internet, var hjemmesiderne med al- 

temative teorier om vores fortid tem¬ 
melig dominerende og kom i den grad 
til at præge ungdommens historiesyn. I 
midten af 1990’eme viste en undersø¬ 
gelse, at mere end 1/3 af alle college¬ 
studerende i USA troede, at fremmede 
væsner havde besøgt Jorden engang i 
en fjern fortid, og mere end l A troede, 
at Atlantis engang har eksisteret. Den¬ 
ne udvikling blev godt hjulpet på vej af 
de alt for mange tv-kanaler, som skulle 
slås om sendetid for at vise en overflod 
af ligegyldige genudsendelser af bl.a. 


H. P. Lovecraft (1890-1937) kaldes 
den største horror-forfatter siden 
Edgar Allan Poe. Han skabte 
Cthulhu-myten, som plantede 
ideen om, at fremmede væsner 
står bag fortidens bygningsværker 
og civilisationer. På billedet ses 
Lovecraft (til venstre) sammen 
med dark fantasyforfatteren Frank 
Belknap Long. 


pseudovidenskabelige udsendelser. 
Selv Erich von Dånikens gamle doku¬ 
mentarprogram ”Chariots of the 
Gods?” var med i den uendelige bånd¬ 
sløjfe på amerikansk kabel-tv. 

I den velskrevne bog The Cult of 
Alien Gods - HP. Lovecraft and Ex- 
traterrestrial Pop Culture sporer Jason 
Colavito denne tro på fortidsastronau¬ 
ter helt tilbage til horror-forfatteren H. 
P. Lovecrafts værker. Det er en vel¬ 
skrevet beretning, hvor man som læser 
føres gennem 50 års astro-akæologi og 
pseudovidenskab fra Erich von Dåni- 
ken til selvmordskulten Heavens Gate 
og Raélianemes kvalmende menneske- 
klonings-sekt. 

Man er som læser slet ikke i tvivl 
om, at Jason Colavito er en stor fan af 
H.P. Lovecraft og har læst størstedelen 
af hans horror-historier, som bl.a. blev 
offentliggjort i blade som Astounding 
Stories og Weird Tales. Colavito påvi¬ 
ser, hvordan elementer fra Lovecrafts 

horror-historier kan genfindes - nu ik¬ 
ke som fiktion, men som facts - i de 
forskellige astro-arkæologiske forfatte¬ 
res "teorier” Især Lovecrafts historie 
fra 1926 "The Call of Cthulhu” og de 
efterfølgende fortællinger i Cthulhu- 
traditionen, ser ud til at have dannet 
grobund for udviklingen af de astro- 
arkæologiske ideer. Lovecrafts gyser¬ 
noveller bygger på forfatternes forestil¬ 
lingsverden om, at Jorden i tjeme tids¬ 
aldre var behersket af frygtelige og on¬ 
de væsner, og at enkelte af dem stadig 
lever og venter på at generobre mag¬ 
ten. For Lovecraft var gysemovelleme 
ren fiktion, og han havde absolut intet 
til overs for folk, som i fuld alvor troe¬ 
de på, at Jorden engang havde haft be¬ 
søg fra rummet. Da Charles Fort i 1919 
i bogen The Book of the Damned på¬ 


stod, at mennesket er rumvæsners ejen¬ 
dom, og at de fremmede af og til besø¬ 
ger os på Jorden, kaldte Lovecraft teo¬ 
rien for vrøvl! 

Lovecraft begyndte sin forfatterkar¬ 
riere med at bestyre en astronomi¬ 
spalte i en avis, hvor han talte dunder 
mod astrologi samt senere kritiserede 
forfatteren Ignatius Donnellys fantasier 
om Atlantis og Helena Blavatskys teo¬ 
sofiske udgydelser. Lovecraft var hele 
sit liv ateist og en materialist, der tilbad 
videnskaben og fornuften. Han var en 
fantasifuld forfatter, som hurtigt skabte 
en kreds af forfattere omkring sig - 
forfattere, som lod sig inspirere af Lo¬ 
vecrafts Cthulhu-myte og bidrog til 
Cthulhu-traditionen med nye historier. 

Det er paradokalt, at Lovecraft til¬ 
syneladende har været en væsentlig in- 


Hvis alle astro-arkæologernes forsvundne kontinenter virkelig har eksisteret, 
skulle verdenskortet se sådan ud. Faktisk ville der næsten ikke være noget hav 
tilbage, men det holder bestemt ikke de fantasifulde forfattere tilbage. 

spirationskilde for eftertidens astro- 
arkæologiske ideer. For Lovecraft er 
mennesket en lille ubetydelig brik i det 
store kosmos, og universets øvrige be¬ 
boere er fjendtlige eller i bedste fald 
slet ikke interesserede i mennesket. I 
astro-arkæologemes verden er de frem¬ 
mede derimod menneskeliggjorte. Nu 
er de hjælpende væsner i en nykristen 
mytologi, hvor engle er erstattet af ali¬ 
ens. 

Foruden at dokumentere Lovecrafts 
indflydelse på astro-arkæologiske teo¬ 
rier og Raélianemes kloningsbestræ¬ 


o ' 


THE CULT OF ALIEN GODS 



JASON COLAVITO 


The Cult o f Alien Gods er på 398 sider 
og illustreret. Bogen koster 19,00 US$ 
og er udgivet af Prometheus Books, 
New York, i december 2005. 

Bogen bestilles på www.amazon.com 


belser, argumenterer Jason Colavito 
også for, at tilslutningen til sådanne 
moderne myter giver anledning til be¬ 
kymring i en tidsalder, hvor videnska¬ 
ben fejrer sine største succeser. 

Jason Colavito mener, at den vestli¬ 
ge verden ved indgangen til det 21. år¬ 
hundrede er vidne til en dybtliggende 
nedbrydning af Oplysningstidens vær¬ 
dier, som er grundlaget for den moder¬ 
ne verden. 


Hvem er fortaler for hvad? 

Skemaet side 32 er udarbejdet på 
grundlag af Jason Colavitos 
kategorisering i bogen The Cult of 
Alien Gods. Kategorierne er ikke 
så skarpt adskilte, som skemaet 
antyder, ligesom nogle fortalere 
kan optræde i flere kategorier, da 
de til forskellige tider har gjort sig 
til fortalere for forskellige teorier 
eller trossystemer. I skemaet er de 
placeret i den kategori, hvor de 
oftest hører hjemme. 

Cthulhu kalder 


Novellen The Call o f Cthulhu findes 
i to danske oversættelser: 

Dansk titel: Kaldet fra Cthulhu 
Redaktør/oversætter: Martin Hansen 
Findes i: Rædslen fra Dunwich 
Forlag: Interpresse 1994 

Dansk titel: Når Cthulhu kalder 
Oversætter: Flemming Chr. Nielsen 
Findes i: Frygtens Herre 
Forlag: Aarsleffs Forlag (1983) 

Historien er formet som en 
gennemgang af hovedpersonens 
grandonkels papirer. Onklen havde 
interesseret sig for Cthulhu, hvilket for 
alvor var eskaleret, da en ung kunster 
kommer til ham med et lerrelief, som 
han havde lavet, mens han sov og var 
vågnet med hænderne i. 


Dette relief forestiller et væsen med tynde vinger, et blæksprutteagtigt hoved og 
en grotesk skikkelse. 

Derefter følger en efterforskning, der afdækker noget af gåden om R'lyeh og 
Cthulhu. Under denne efterforskning hører man historien om nordmanden 
Gustav Johansen, som var eneste overlevende efter et besøg til R’lyeh. 

Som udgangspunkt for store dele af sit forfatterskab, brugte Lovecraft den 
fiktive New England by Arkham og mytologien om de glemte og svundne tiders 
kosmiske halvguder og interstellare racer. Disse racer venter blot på at vende 
tilbage fra deres dvale, hjulpet på vej af fordrejede galninge og kultister. 

Lovecrafts værker handler i høj grad om sameksistens med et univers, som 
mennesket ikke kan kontrollere, og konflikterne god/ond, normal/gal, virkelig/ 
uvirkelig og naturlig/overnaturlig. 

Kilde: 

www.hplovecraft.dk 



Den ikke-jordiske gud, Cthulhu, sti¬ 
ger op fra sin krypt i det sunkne 
kontinent R’lyeh i Lovecrafts histo¬ 
rie ”The Call of Cthulhu” fra 1926. 

TRO 


FORTALER 


Ikke-jordisk tilblivelse 

Rumvæsner udviklede menneskeheden 
genetisk og har ansvaret for dets fortidige 
bedrifter. På grund af deres teknologiske 
formåen blev disse væsner anset for at 
være guder. 

Zecharia Sitchin 

Alan Alford 

Raélianerne 

Fortids-astronauter 

Rumvæsner besøgte Jorden i en fjern for¬ 
tid og er ansvarlige for at have planlagt 
eller skabt fortidsmonumenter og religiø¬ 
se traditioner. Fortalerne for denne tro 
tilslutter sig ikke nødvendigvis "ikke- 
jordisk tilblivelse”. 

Erich von Dåniken 

Robert Temple 

David Hatcher Childress 

Laurence Gardner 

Robert Charroux 

Forsvunden civilisation/ 
hyperdiffusionisme (hyperkultur- 
udbredelse) 

Der fandtes engang en avanceret civilisa¬ 
tion, og den "testamenterede" teknologi 
og ideologi til fortidige kulturer, vi kender i 
dag. Ligesom fortidsastonaut-teorien, 
men uden rumvæsner, tror hyperdiffusio- 
nisterne, at nogle fortidsguder er virkelige 
minder om flygtninge fra en forsvunden 
civilisation. 

Graham Hancock 

Robert Bauval 

John Anthony West 

Ignatius Donnelly 

James Churchward 

Helena Blavatsky 

Diffusionisme (kulturspredning) 

Civilisationer i fortiden var i indbyrdes 
kontakt og udvekslede kulturelle og tek¬ 
nologiske hemmeligheder. Ligesom hy¬ 
perdiffusionisme har denne tro ikke behov 
for hjælp udefra til at berige civilisationen. 

Jord-volds mytemagere og andre lærde 
fra 1800-tallet 

Traditionel opfattelse 

Fortidens civilisationer udviklede sig af 
sig selv og havde kun sporadisk kontakt 
med andre kulturer, som ikke var deres 
umiddelbare naboer. Der foregik en be¬ 
grænset "blanding”, men der var ikke en 
forsvunden civilisation eller indblanding 
fra rumvæsner. 

Traditionelle arkæologer 

Videnskabelig materialisme 

Fysikkens love er de eneste sandheder. 

Der har ikke eksisteret nogen avanceret 
forsvunden civilisation, ligesom rumvæs¬ 
ner ikke har blandet sig i udviklingen på 
Jorden. Sådanne ting er praktisk talt 
umulige. 

H. P. Lovecraft 

Hvor er beviserne? 


Af Kim Møller Hansen 

Jorden har siden 1897 jævnligt 
haft besøg af ikke-jordisk tekno¬ 
logi! Som bevis for dette gen¬ 
nemgår en ny bog 74 ufo¬ 
nedstyrtningstilfælde og bakker 
dem op med en lang række 
usædvanlige dokumenter, flere 
af dem fra USA’s Nationalarkiv. 

I introduktionen til bogen Maj i c Eyes 
Only - Earth ’s Encounters With Exlra- 
terrestrial Technology skriver forfatte¬ 
ren Ryan S. Wood, at han vil gennem¬ 
gå 74 ufo-nedstyrtninger - og fremlæg¬ 
ge fakta som hverken kan ignoreres el- 


i 4 AJ'C 

EYES ONLY 


EARTH’S ENCOUNTERS WITH 
EXTRATERRESTRIAL TECHNOLOGY 


RYAN S. WOOD 

FOREWORD BY JIM MARRS 


ler fejes af bordet, men naturligvis va¬ 
rierer i kvalitet og detaljeringsgrad 

De 74 sager udgør bogens kerne. 
Dertil kommer så argumenterne for, at 
den superhemmelige, ministerielle ufo¬ 
gruppe Majestic-12 eksisterer og har 
ansvaret for, at nedstyrtningerne efter¬ 
forskes og skjules for offentligheden. 
Ryan S. Wood og faderen, Robert 
Wood, har gjort det til deres livsopga¬ 
ve at bevise, at MJ-12 dokumenterne er 
ægte (se fx www.majesticdocu-ments. 
com). 

De første MJ-12 dokumenter blev i 
begyndelsen af 1980’eme afsendt på 
ueksponerede 35 mm filmruller fra et 
ukendt sted i Albuquerque i New Me¬ 
xico til Hollywood-produceren Jaime 
Shandera og ufologen med det blakke¬ 
de ry, William J. Moore. 

Dokumenterne fortæller om opret¬ 
telsen af MJ-12 gruppen og dens arbej¬ 
de med at udnytte og videreudvikle den 
teknologi, som nedstyrtede ufoer inde¬ 
holder, samt gruppens bestræbelser på 
at skjule dette arbejde for offentlighe¬ 
den. Hvis et fremmed rumskib virkelig 
styrtede ned i Roswell i 1947, ville det 
have været logisk at oprette en gruppe 
som MJ-12 for at udnytte fundet. Men 

Ryan S. Wood: Majic Eyes Only- 
Earth’s Encounters With 
Extraterrestrial Technology , Wood 
Enterprises 2005, 328 sider, 
indbundet og illustreret, US$ 

29,95. Kan bestilles på: 
www.majiceyesonly.com 
og www.amazon.com 


33 










MJ-12 dokumenterne kan ikke bevise 
noget som helst. Som det vil være man¬ 
ge læsere bekendt gennem artikler i 
UFO-Nyt og her i UFO- Vision , mener 
vi i SUFOI, at MJ-12 dokumenterne er 
forfalskninger. De er skabt for at give 
en hændelse (Roswell), som en masse 
mennesker har behov for at tro på, tro¬ 
værdighed. 

MJ-12 dokumenterne er ikke det 
bedste middel til at højne troværdig¬ 
heden for noget som helst. Men hvad 
så med de hårde og veldokumenterede 
fakta, som Ryan S. Wood vil fremlæg¬ 
ge i hver af de 74 ufo-nedstyrtnings- 
sager? Også her halter det gevaldigt! 
Wood giver hver sag en sandsynlig¬ 
hedsprocent ud fra et klassifikationssy¬ 


stem, hvor der gives point efter bl.a. 
vidners og kilders troværdighed, beret¬ 
ningens logik og resultatet af fysiske 
undersøgelser (genstande på nedstyrt¬ 
ningsstedet, spor i græs ogjord, analy¬ 
ser af blæk og papir på dokumenter 
etc.). Ideen er såmænd god nok, men 
desværre er anstrengelserne spildt, hvis 
man som Ryan S. Wood vælger at ude¬ 
lukke ”forstyrrende” fakta og lader 
subjektiviteten råde. Så bliver procent¬ 
tallene blot udtryk for, hvad Wood ger¬ 
ne vil tro, og ikke hvad fakta fortæller. 
Lad mig blot nævne tre eksempler, der 
i den grad diskvalificerer Wood som 
seriøs efterforsker: 

I boksteksten ”New Mexico, USA, 
april 1962” (side 36) gengives hele be- 


Præsident Harry S. 
Trumans underskrift 
på dette MJ-12 doku¬ 
ment er falsk, nemlig 
skabt ved at fotoko¬ 
piere underskriften 
fra et ægte doku¬ 
ment, klippe under¬ 
skriften ud og lime 
den ind på det falske 
dokument og derefter 
fotokopiere igen. 

retningen med alle data, som de står at 
læse i Majic Eyes Only. I Ryan S. 
Woods klassifikationssystem er der 40- 
60 % sandsynlighed for, at denne be¬ 
retning er sand. Hvordan i himlens 
navn kan en så tynd beretning tildeles 
så stor troværdighed? Beretningen er jo 
på vandrehistorie-niveau og kun med 
til at skabe myter. 

En anden af Woods kandidater 
(også med 40-60 % sandsynlighed) til 
en ægte ufo-nedstyrtning er Spitsber- 
gen-sagen fra 1952. Et rumskib skulle 
angiveligt være fundet på bjerget Spits- 
bergen på øgruppen Svalbard nord for 
Norge. Sagen er blevet grundigt efter¬ 
forsket af mange, blandt andre af Ole 
Jonny Brænne fra UFO-Norge. Han 


har i bogen Spitsbergen-saken 1952 
dokumenteret ret overbevisende, at hi¬ 
storien er rent opspind! Ryan S. Wood 
nævner godt nok i sin gennemgang af 
sagen, at mange har afvist den som 
svindel (dog uden at nævne Ole Jonny 
Brænnes grundige arbejde), alligevel 
når Wood frem til den noget kryptiske 
konklusion, at ”sagen kan være skabt 
af det amerikanske efterretningsvæsen 
for at forplumre alle beretninger om 
nedstyrtede ufoer.” 

Som det tredje og sidste eksempel 
på Woods manglende seriøsitet skal 
nævnes bogens første nedstyrtningsbe¬ 
retning Aurora, Texas, april 1897 - 
som tildeles den højeste troværdighed: 
80-100%! 

Blandt MJ-12 d 

menterne findes og¬ 
så ”Special Operati¬ 
ons Manual SOM 1- 
01”, deri 1994 duk¬ 
kede op på en 35 
mm-filmrulle i post¬ 
kassen hos Don Ber¬ 
liner. Manualen er 
dateret april 1954 og 
giver bjærgnings¬ 
mandskab instrukser 
vedr. ufo-nedstyrt¬ 
ninger. Der er rejst 
berettiget tvivl om 
manualens ægthed. 
Fx omtaler den, hvor¬ 
dan satellitter skal 
bjærges, trods det at 
verdens første satellit 
ikke blev opsendt før 
1957. Area 51 næv¬ 
nes også, selv om 
flybasen først fik 
denne betegnelse 
mange år senere. 

Den oprindelige historie i Dallas 
Morning News fra den 19. april 1897 
lyder således: 

Aur or a, Wise Co., Tex., 17. april - 
Omkring kl. 6 denne morgen blev de 
morgenduelige indbyggere i Aur or a 
forbavset over pludselig at se det luft¬ 
skib, som har fløjet tværs over landet. 
Det fløj stik nord og i lavere højde end 
nogensinde før. Det havde helt tydeligt 
maskinproblemer, for hastigheden var 
kun 15-20 km/1, og luftskibet nærmede 
si g jord en mere og mere. Det fløj di¬ 
rekte over byens torv, og da det nåede 
den nordlige del af byen, ramte det 
toppen af dommer P roet or s vindmølle 


o g gik i tusinde stykker i en frygtelig 
eksplosion, spredte vragstykker over et 
stort område, ødelagde vindmøllen og 
en vandtank og raserede dommerens 
pryd have. 

Luftskibets pilot var formentlig den 
eneste ombordværende, og selv om re¬ 
sterne af ham er ilde tilredt, har man 
fundet tilstrækkeligt til at kunne fast¬ 
slå, at han ikke stammer fra denne ver¬ 
den. T. J. Weems, stedets ledende re¬ 
præsentant for de forenede staters sig¬ 
naltjeneste og en autoritet inden for 
astronomi, er af den opfattelse, at pilo¬ 
ten var en indbygger fra planeten 
Mars. Han bar papirer - sandsynligvis 


New Mexico, USA, april 1962 

Kilden til denne beretning fra 1962 er forskeren Robert D. Barry, som er citeret 
af Leonard Stringfield i dennes ny-historiske foredrag om en genopfriskning af 
ufo-nedstyrtningerne holdt på Mutual UFO Network Symposium i 1978 [1]. 

Ifølge Barry kommer hans data fra flere kilder, inklusive en "inden for 
efterretningskredse såvel som en videnskabsmand”. Selv om hverken den 
nøjagtige dato i 1962 eller nedstyrtningsstedet i New Mexico blev afsløret, 
erfarede Barry, at ufoet blev sporet på en militær radar og så ud til at have 
meget "alvorlige problemer med at holde sig i luften”, inden det tabte højde og 
styrtede ned i ørkensandet med en hastighed på omkring 150 km/t. 

Objektet var angiveligt 21 m i diameter og 4 m højt og indeholdt "to væsener”, 
som var døde. Væsenerne var ca. 1 m høje. Ifølge Barry "blev besætningen 
dagen efter nedstyrtningen flyttet til et stort hospital i USA. ..Deres hud var grå- 
lyserød. Hovederne forholdsvis store i forhold til kroppen, øjnene større end 
normalt. ..meget små og tynde læber.” 

Barrys kilde fortalte ham, at et hold på 20 personer arbejdede med at 
undersøge det nedstyrtede fartøj på en "stor militærbase i det sydvestlige 
USA” - primært for at forstå hvilken fremdriftmekanisme fartøjet brugte. 

1) Brev fra Robert R. Barry til Leonard Stringfield dateret 14. marts 1978. Retrievals Of 
The Third Kind: A Case Study O f Alleged UFOs And Occupants In Military Custody. 
Leonard Stringfield, Mutual UFO Network Proceedings, 1978. 

(Oversat fra side 131 i Ryan S. Wood: Majic Eyes O nly- Earth's Encounters With 
Extraterresthal Technology af Flemming O. Rasmussen) 

med optegnelser over rejserne - skre¬ 
vet med ukendte tegn, som ikke kan ty¬ 
des. 

Luftskibet blev så ødelagt, at det er 
umuligt at konkludere noget om dets 
opbygning og drivkraft. Det var 
fremstillet af et ukendt metal, der 
ligner en slags blanding af aluminium 
og sølv, og må have vejet adskillige 
tons. 1 dag vrimler byen med 
mennesker, der kigger nærmere på 
vraget o g finder stykker af det mystiske 
metal blandt vragstumperne. Pilotens 
begravelse finder sted i morgen 
middag. S. E. Heydon. 

Aurora-artiklen blev ikke taget al¬ 
vorligt i 1897, men bragt sammen med 
andre notitser om den omsiggribende 
luftskibsbølge. Intet tyder på, at nogen 
overhovedet troede på historien den¬ 
gang, og Dallas Morning News bragte 
flere ledere og artikler, som gjorde grin 
med de mange påståede observationer 
af luftskibe. Men Aurora-historien har 
aldrig villet dø. Fra tid til anden har 
nogen gravet den gamle avisartikel 


frem fra gemmerne, fundet vidner som 
kunne bekræfte hændelsen og huske 
opsigtsvækkende detaljer, og har så 
selv digtet videre på historien. Flere 
ufo-interesserede har endda - til stor 
forargelse og modstand blandt Auroras 
indbyggere - endevendt den lokale kir¬ 
kegård med metaldetektorer og spader 
i håb om at finde den døde rummands 
grav og rester af det mystiske metal, 
som skulle være gravet ned sammen 
med ham. 

På et tidspunkt sendte dr. J. Allen 
Hynek, videnskabelig konsulent for det 
amerikanske forsvars Project Blue 
Book, en efterforsker ved navn Wil¬ 
liam Driskell til Aurora. Han fandt ud 
af, at der faktisk engang har boet en 
dommer J. S. Proctor i Aurora, men at 
der aldrig har været en vindmølle på 
hans gård. Og T. J. Weems var i virke¬ 
ligheden byens grovsmed! 

Driskell kunne (ligesom mange an¬ 
dre før og efter ham) konkludere, at 
den oprindelige historie var en avis¬ 
and sat i verden af S. E. Heydon i et 

forsøg på at skabe sjov i gaden og give 
byen lidt tiltrængt opmærksomhed. En 
ny jernbanelinje var kort forinden ble¬ 
vet ført uden om byen, så den tidligere 
så driftige by var dømt til at gå en 
fremtid i møde som spøgelsesby. 

Aurora-sagen indeholder alle de 
elementer, der skal til for at skabe et 
moderne ufo-eventyr: Et fartøj som 
styrter ned et øde sted, et dødt væsen, 
mystisk metal, uforståelige skrifttegn 
og så en række "øjenvidner”, der selv 
mange år efter den opdigtede begiven¬ 
hed kan huske, hvad der virkelig skete. 
På denne måde er Aurora forløber for 
den ufo-sag, som 50 år senere skulle 
blive det 20. århundredes mest omdis¬ 
kuterede: Roswell. 


Ligesom Roswell appellerer 
Aurora-sagen til vores fantasi og øn¬ 
sketænkning, og derfor dukker den op i 
litteraturen igen og igen. Nu senest i 
Ryan S. Woods Maj i c Eyes Only, men 
det bliver den jo ikke mere sand af. Til 
gengæld blotlægger den bogens åben¬ 
lyse mangler. Spar pengene. Det er 
simpelthen en om’er! 


Sandheden er derude, måske 


Af Jim Moseley 

“Jeg er seriøst interesseret i ufo¬ 
er, og jeg var også seriøst inte¬ 
resseret, selv dengang hvor jeg 
lavede fupnumre, men min ind¬ 
faldsvinkel er ikke seriøs. Jeg el¬ 
sker at more mig.” 

Det er standarden i alle "objektive” bø¬ 
ger om ufoer at indlede med at fortælle 
læserne, at den moderne ufo-æra be¬ 
gyndte den 24. juni 1947, da en privat¬ 
pilot ved navn Kenneth Arnold så "ni 
glinsende objekter” flyve med en me¬ 
get høj hastighed i løs formation nær 
Mount Rainier i staten Washington. 
Arnold sammenlignede deres bevægel¬ 


se med den måde, hvorpå en tallerken 
ville slå smut på havoverfladen, og 
nogle opfindsomme overskriftforfattere 
skabte begrebet flyvende tallerken, 
som har hængt ved lige siden. 

Dette bliver en usædvanlig ufo-bog, 
så jeg vil ikke begynde på den måde. 
Jeg vil heller ikke - selv om det var 
den hændelse, der fik mig til seriøst at 
interessere mig for ufoer - berette om 
den næste store begivenhed, som fandt 
sted senere i tallerken-sagaen, nemlig 
kaptajn Thomas Mantell-sagen. Man- 
tell var jagerpilot hos Kentucky Natio¬ 
nal Guard og blev måske, måske ikke, 
"zappet” af interplanetariske fjender, 
da han i januar 1948 fløj for tæt på et 
af deres fartøjer. 

Jeg vil heller ikke sige meget om 
juli 1952, da flyvevåbenet modtog over 
1.500 ufo-rapporter, især om det be¬ 
rømte tilfælde, hvor uidentificerede ra¬ 
darekkoer antydede, at tallerkener fløj 
med en sindssyg hastighed over Wash¬ 
ington, D.C.! 

Da jeg kun var lettere interesseret 
dengang, brugte jeg ikke megen tid på 
det meste af den slags, og det var først 
i slutningen af 1953, jeg blev aktivt in¬ 
teresseret i ufoer. Da mødte jeg en pro¬ 
fessionel forfatter, som tilbød mig at 
være medforfatter på en bog - og jeg 
rejste tværs over landet i bil i to måne¬ 
der og interviewede omkring 100 per¬ 
soner, som havde haft en bemærkelses¬ 
værdig ufo-oplevelse omtalt i de første 
bøger om emnet, eller som var berømt¬ 
heder inden for deres særlige område 
og var kommet med spændende udta¬ 
lelser om emnet. 

Det blev aldrig til en bog, men jeg 
har stadig omkring 150 maskinskrevne 
sider med noter fra de interview, jeg 
foretog på rejsen - noter, som Karl 
Pflock og jeg har trukket på under 
skrivningen af dette digre værk. Det, vi 
i dag kalder ufo-emnet eller 
"ufologien” - befandt sig i sin tidlige 
barndom. Der blev afholdt meget få 
ufo-sammenkomster, og der var ret få 
eksperter og selvudnævnte eksperter. 
Den eneste ufo-forskning i stor skala i 
landet, måske i verden, blev i 1952 ud¬ 
ført af International Flying Saucer Bu¬ 
reau (IFSB), ledet af Albert K. Bender, 
en excentrisk fabriksarbejder fra Brid¬ 
geport, Connecticut. Bender udgav et 
mindre kvartalsskrift med navnet Space 
Review , som havde flere hundrede 
abonnenter, deriblandt nogle få oversø¬ 
iske. Af den grund formoder jeg, at 
"International” kom med i IFSB’s 


navn. Bender var på vej væk fra ufoer¬ 
ne, mens jeg var på vej ind - det var i 
efteråret 1953, at han formodentlig 
blev "dysset ned” på en bemærkelses¬ 
værdig måde, som jeg kommer detalje¬ 
ret ind på i min bog. 

Det eneste gode, der kom ud af 
IFSB, var, at Bender fandt en penne¬ 
veninde blandt en håndfuld britiske 
Space Review abonnenter, og denne 
kvinde blev hans kone. Det lykkelige 
par flyttede senere til Californien og 
ind i den ubemærkethed, de så rigeligt 
fortjente. 

Dengang skyede personer med høje 
uddannelser ufo-emnet som pesten, da 
de - med rette - mente, at det gik ud 
over deres karriere og omdømme at be¬ 
skæftige sig med den slags. Men som 
årene gik, ændrede denne situation sig i 
nogen grad. Ufologiens hårde kerne 
bestod på dette tidspunkt blot af nogle 
få tusinde fans, men af dem var der nu 
mange dusin fra forskellige områder af 
litterær og videnskabelig observans, 
som havde givet betydningsfulde bi¬ 
drag til ufologien både gennem fore¬ 
drag og som skribenter. Stanton T. Fri- 
edman, M.Sci., ufo-foredragsholder og 
forhenværende atomfysiker, dukker 
pludselig op i min hukommelse. Des¬ 
værre måtte jeg lære det på den hårde 
måde, hvad jeg skulle have vidst for 
længe siden ved at bruge min sunde 
fornuft: En god uddannelse, selv en ph. 
d., er ikke nogen garanti for objektivi¬ 
tet, kompetence, integritet eller endog 
forstandighed. Da ufologien er vokset i 
størrelse og kompleksitet, og på trods 
af og endda som følge af nogle af de 
førnævntes anstrengelser, er situationen 
blevet mere og mere forplumret, uden 
den ringeste mulighed for en objektiv 
løsning på ufo-mysteriet inden for ræk- 

kevidde. 

Jeg var aldrig dum nok til at tro på 
Al Benders vildfarelser, men det at væ¬ 
re ufo-fan er, ligesom så meget andet, 
ikke sjovt, med mindre man i det mind¬ 
ste accepterer bare noget af dens begej¬ 
string som sand. I begyndelsen troede 
jeg på den interplanetariske teori eller 
mmskibshypotesen, som stadig er den 
mest populære, i hvert fald i USA. Jeg 
accepterede historierne om, at der 
kommer små mennesker "derude fra”, 
hvilket blev gjort populært af organisa¬ 
tionen Aerial Phenomena Research Or- 
ganization (APRO) mellem 1950’eme 
og 1970’eme - disse beretninger skal 
ikke forveksles med beretninger om 
døde, små mænd fra nedstyrtede taller¬ 
kener, som går helt tilbage til sidst i 
1940’eme, hvor den berygtede og op¬ 
digtede Roswell-hændelse fra 1947 er 
den bedst kendte. 



Albert K. Benderfth.) fotograferet 
af James W. Moseley omkring 
1964. 


Jeg konkluderede, at de små mænd, 
som ligner os ret meget, logisk måtte 
komme fra en nærliggende planet me¬ 
get lig vores egen, så i de tidlige 
1960’ere var jeg overbevist om, at 
Mars var svaret. Jeg var lamslået, da 
jeg erfarede, at "kanalerne” eller de li¬ 
ge linjer på Den røde Planet fotografe¬ 
ret gennem teleskoper blot var en op¬ 
tisk illusion. Hvis jeg havde tænkt lidt 
mere over det, kunne jeg måske have 
regnet ud, at et kamera kan bedrages 
lige så let som vores øjne. Men ak, der 
er ingen kanaler på Mars, og nu er de 
meget berygtede "ansigter” forsvundet 
på samme måde, afsløret af billeder 
med høj opløsning taget af Mars’ over¬ 
flade. 

Så de flyvende tallerkener er altså 
ikke fra Mars eller andre planeter i vo¬ 
res solsystem. Hvor kommer de så 
fra? - idet vi naturligvis antager, at vi 
har med et virkeligt mysterium at gøre 
og ikke en masse fupnumre og misfor¬ 
tolkninger. Svaret er, ifølge min me¬ 
ning, hvad jeg spøgefuldt kalder 4-D 
teorien. Det vidunderlige ved denne 
"teori” er, i modsætning til andre, at 
den simpelthen ikke kan modbevises, 
fordi den i bund og grund antager, at 
alt er muligt. Det siger sig selv, at den 
heller ikke kan bevises , derfor anfør¬ 
selsstegn omkring ordet teori. 

Hvis vi beskæftiger os med "magi”, 
er der ingen problemer med at tro på, 
at personer kan gå gennem vægge for 
at bortføre ulykkelige jordboere. De 
kan selvfølgelig læse vores tanker, sør¬ 
ge for at vores post ikke bliver leveret, 
dyrke skamløs interdimensional sex 
mellem forskellige arter og i alminde¬ 
lighed opføre sig på ulogiske og for¬ 
styrrende måder. Derfor repræsenterer 
de et scenario så fuldstændig ukendt og 


40 









skrækindjagende, at ingen regering på 
Jorden vover at indrømme, at de - 
hvem de så end er - overhovedet eksi¬ 
sterer. 

Nå, jeg tror ikke selv på disse to 
sidste afsnit. Jeg synes, at det er mær¬ 
keligt, at disse ”aliens” plejede at flyve 
rundt i fartøjer, som var 20 til 50 år 
forudfor vores ypperste teknologi. På 
det seneste er kløften indsnævret bety¬ 
deligt. Enten er vi jordboere blevet 
dygtigere i en fart, eller også har ”de 
fremmede” sat tempoet ned, eller og¬ 
så - som mange ønsker at tro - har vi, 
især i USA, formået at udnytte den tek¬ 
nologi, som vi har fået fra indfangede 
rumskibe. Så i dag, når et eller andet 
usædvanligt flyver forbi, ved man ikke, 
om det er vores eller deres, før man har 
fået et godt kig på piloten! 

Men dette lyder heller ikke rigtigt i 
mine ører. Vores regering - eller en¬ 
hver anden regering - er alt for kluntet 
til at kunne bevare noget sådant hem¬ 
meligt så længe. Jeg vil derfor vende 
tilbage til kernen i min version af 4-D 
teorien, som siger, at besætningerne på 
de flyvende tallerkener på en, måske 
underlig forvreden, måde er et spejlbil¬ 
lede af os selv. Som en forsker så pas¬ 
sende beskrev det, så ligner de os for 
meget til at være interplanetariske be¬ 
søgende. De udviser både objektivitet 
og subjektivitet på samme tid. Lige 
meget hvad der så end er tilfældet, tror 
jeg ikke, at svaret bliver fundet i vores 
levetid, i hvert fald ikke i min. 

Ikke desto mindre har rejsen været 
sjov. Selv om jeg gerne ville kende 
svaret, har jeg sjældent været henfal¬ 
den til frustration, som så mange så¬ 
kaldte tallerken-forskere har været. Ik¬ 
ke så få normale, objektive, tænksom¬ 
me personer har gennem årene vovet 



MJ-12 dokumenterne blev første 
gang offentliggjort på en ufo- 
konference i 1987 i Burbank, 
Californien. Fra venstre mod højre 
ses: William L. Moore, Jamie 
Shandera og Stanton T. Friedman. 
(Foto: James W. Moseley) 

sig ind i ufologien, er blevet der en tid, 
fundet ud af at der ikke findes lette 
svar, og har så kastet sig over andre in¬ 
teresser. De, som er blevet hængende, 
er for størstedelens vedkommende skø¬ 
re kuler, godt nok veluddannede; pen¬ 
gegriske personer eller egotrippere - 
og så er der selvfølgelig en del overlap 
mellem disse kategorier. Jeg mener 
selv at have et sundt og velafbalanceret 
ego, men samtidig har jeg kun tjent be¬ 
skedent på ufoerne gennem årene - 
selv om jeg ikke ville have nogen be¬ 
tænkeligheder ved at gøre det. (Tak, 
fordi du købte denne bog!) 

For mig er de mennesker , der be- 

skæftiger sig med ufoer, mindst lige så 
interessante som det bagvedliggende 
fænomen. Det er for det meste ufolo- 
gemes svagheder og fantasier, der gen¬ 
nem årene har holdt min interesse ved 
lige, og som er blevet behandlet i de 
forskellige inkarnationer af mit ufo- 
tidsskrift. Jeg har trådt mange over tæ¬ 
erne, er blevet truet med retssager man¬ 
ge gange - der er dog aldrig blevet ført 
nogen mod mig - og jeg har med vel- 
berådet hu gjort mig upopulær hos de 
førende inden for ufologien, simpelt¬ 
hen fordi jeg - selv om jeg virkelig ta¬ 
ger emnet seriøst - ikke kan tage aktø¬ 
rerne på området seriøst - og mindst af 
alt mig selv. 

Husk blot på dette: Om tusind år vil 
intet af dette gøre nogen forskel 
(måske). 

Kilde: 

Forordet (side 13-17) til Shockingly 
Close to the Truth /. Oversættelse: -for 
& kmh 

Tæt på sandheden? 

"Sandheden er derude, måske” er for¬ 
ordet til bogen Shockingly Close to the 
Truth! skrevet af James W. Moseley og 
Karl T. Pflock, og det bringes her, for¬ 
di det giver et glimrende indblik i Jim 
Moseleys tilgang til ufo-emnet, og 
hvordan han skriver. For bogen er især 
Jim Moseleys værk, selv om Karl T. 
Pflock står noteret som medforfatter. 
Karl T. Pflock (der døde i juni 2006, 

63 år gammel) er mest kendt som for¬ 
fatter til bogen Roswell: Inconvenient 
Facts and the Will to Believe 
(Prometheus Books, 2001), men han 
har været aktiv ufolog i rigtig mange år 
og har bl.a. skrevet i Fate , Fortean Ti¬ 


mes og The Anomalist samt været med¬ 
redaktør på Moseleys tidsskrift Saucer 
Smear, som i dag kun udkommer på 
nettet (www.martiansgohome.com/ 
smear). Saucer Smear kan oversættes 
til "Tallerken-Smøreren” eller 
"Ondsindede tallerken-rygter”. 

De første kapitler i Shockingly Clo¬ 
se to the Truth! er bygget op omkring 
Jim Moseleys to måneder lange biltur 
gennem USA i 1953, hvor han besøgte 
den ene ufo-berømthed efter den an¬ 


den, faktisk omkring 100! Det er en un- 



James W. Moseley & Karl T. 
Pflock: Shockingly Close to the 
Trvth! - Confessions ofa Grave- 
Robbing Ufologist , Prometheus 
Books 2002, 371 sider, indbundet 
og illustreret, US$ 25,00. 

Bogen kan bestilles på 
www.prometheusbooks.com og 
www.amazon.com 

derholdende, ironisk og særdeles afslø¬ 
rende beskrivelse af George Adamski, 
Donald E. Keyhoe, Gray Barker, Ge¬ 
orge Hunt Williamson, Orfeo Angeluc- 
ci, Howard og Connie Menger, George 


Van Tassel, Max Miller, Gabriel 
Green, Dan Fry, Truman Bethurum - 
og mange, mange flere. 

Moseleys rejsebeskrivelser, reflek¬ 
sioner etc. krydres med velvalgte cita- 


Et af de mest succesfulde svindelnumre i ufo-historien er Straith-brevet til 
George Adamski. Et brev som mange personer stadig opfatter som ægte. I 
brevet skriver R. E. Straith fra den ikke-eksisterende "Cultural Exchange 
Committee”, at højtplacerede personer i regeringen mener, at Adamskis 
påstand om, at han mødte en rummand i den californiske ørken i 1952 er sand. 
George Adamski var selvsagt ganske fornøjet over at få dette brev, som han 
viste frem, hver gang nogen tvivlede på hans historier - også efter at FBI havde 
bedt ham om at lade være med at markedsføre sig selv med et brev, der var en 
åbenlys forfalskning. Straith-brevet er skabt en decemberdag i 1957 af James 
W. Moseley og vennen Gray Barker. De havde fået fingre i en stabel brevpapir 
med tilhørende konvolutter fra forskellige offentlige myndigheder, og inspireret 
af rigelige mængder alkohol skrev de en række breve under falske navne etc. til 
ufo-personligheder, heriblandt APRO’s Coral Lorenzen og George Adamski. 

ter fra hans noter nedskrevet under de 
mange interview i 1953 og citater fra 
hans gamle tidsskrift Saucer News. Det 
giver et godt indblik i, hvad fx mange 
af kontaktpersonerne faktisk fortalte 
dengang, og giver samtidig Moseley 
mulighed for at filosofere over, hvor¬ 
dan verden og hans syn på ufo-emnet 
har ændret sig siden da. 

Bogens historik føres helt op til i 
dag, hvor Roswell-hysteriet, MJ-12- 
sagen og ufo-bortførelses-industrien 
udsættes for Moseleys skarpe pen. Det 
er nok en smagssag, om man kan lide 
Moseleys til tider sarkastiske og selv¬ 
ironiske skrivestil, men under alle om¬ 
stændigheder bliver man meget klogere 
af at læse Shockingly Close to the 
Truth!. Der er ingen garanti for, at det 
også er sandheden, man får serveret, 
men det er i hvert fald en underholden¬ 
de førstehåndsberetning fra en person, 


Dette særnummer på 20 sider fra 
oktober 1957 af James W. 
Moseleys "Saucer News" 
gennemgår George Adamskis 
møder med rumbrødrene og 
afslører kontaktpersonens 
fantasier. Hele særnummeret er 
gengivet som et appendiks i 
"Shockingly Close to the Tmth!". 



som har mødt de rigtige personer på 
det rigtige tidspunkt og ikke er bange 
for også at sige upopulære og afsløren¬ 
de ting. 

Jeg kan varmt anbefale bogen til 
alle, som interesserer sig for en subkul¬ 
turs fødsel, og som gerne vil løbe risi¬ 
koen for at blive rokket lidt i egen op¬ 
fattelse af, hvordan ufo-verdenen er 
skruet sammen. 

Kim Møller Hansen 

Rar gammel svindler eller 
en forvirret bøsse med visioner? 


Af Per Borg aard 

En bog om kontaktpersonen 
George Adamski viser ham som 
en seer, der forvandlede verden, 
men forkludrede sit liv. Bogen er 
næsten lige så tankevækkende, 
som den er useriøs. 



Colin Bennett: Looking for Orthon, 
Paraview Press 2002, 224 sider. 

Kr. 228,00 


Bogen kan bestilles på kuponen 
side 58. 


Af alle de kontaktpersoner, der i 
1950’eme førte sig frem som talsmænd 
for rumfolkene i de flyvende tallerke¬ 
ner, var George Adamski den mest 
spændende. Så vidt kan alle være enige 
med den britiske forfatter Colin Ben¬ 
nett, der har taget fat på Adamski i bo¬ 
gen Looking for Orthon. 

Adamski efterlod sig adskillige ulø¬ 
ste gåder. Hvad mødte han i den cali¬ 
forniske ørken 20. november 1952? En 
venusianer var det i hvert fald ikke. Så 
ville langhårede, blonde Orthon være 
eksploderet som en dybhavsfisk, da 
han trådte ud i Jordens atmosfære. 

De ariske venusianere uddøde da 
også sammen med Adamski i 1965. El¬ 
ler gjorde de? Selv lod George sig jo 
genføde i rekordfart: Dagen efter sin 
død hoppede han ud af et ufo i Eng¬ 
land, præsenterede sig for gartner Ar¬ 
thur Bryant som Yamski og bad den 
forvirrede brite hilse Des eller Les... 
Desmond Leslie, medforfatter til 
Adamskis første bog Flyvende tallerke¬ 
ner er landet. 

Siden blev der stille om de ariske 
ufonauter, der, som kaptajnløjtnant H. 
C. Petersen sagde i et foredrag på Fol- 
kehjem i Aabenraa i 59, lignede os 
danskere så meget, at vores nabo kunne 
være fra Venus. De er næsten ikke ble¬ 
vet set siden. Jo, siger Colin Bennett, 
få år efter Adamskis død gik vi alle 
rundt som langhårede venusianere, selv 
om vi var kortklippede som straffefan¬ 
ger, da Orthon trådte frem i ørkenen. 

Pointen er, at Adamski var visio¬ 
nær, en profet, som ud af den blå luft 
eller det kollektive ubevidste fangede 
de impulser, som skulle forme fremti¬ 
den - og selv skabte de smukke ariske 
venusianere. 

Jamen, var de virkelige eller ej? Ja/ 
nej, svarer Colin Bennett. De var virke¬ 
lige nok til at blive set af Adamski og 
hans vidner, til at blive fotograferet, til 
at efterlade sig fodspor i ørkenen. Men 
ikke virkelige nok til at være de men¬ 
nesker af kød og blod, som Adamski 
stædigt påstod, de var. 

Bennett er ikke ene om at gøre 
Adamskis rare rumfolk af kød og blod 
til åndesyn, der svinder hen, når ingen 
kikker på dem. Selv ”UFO Kontakt”, 
hvis udtrykkelige formål er at udbrede 
Adamskis evangelium, er blevet 
"spirituel” i fortolkningen af Orthon & 
co. Ifølge seneste melding fra den kant 
var Orthon engel. 

At Adamski selv var teosof, er de 
fleste vel i dag klar over. Hans religiø¬ 
se ideer var i vid udstrækning hugget 
fra Blavatsky og Besant. Havde vi 
vidst det dengang, ville hans trovær¬ 
dighed havde været nul. Men var han 
en løgner og svindler? Teosoffer kan 
være lige så troværdige vidner som an¬ 
dre. 

Men Adamski var ikke kun teosof. 
Han levede af at være new age prædi¬ 
kant, før new age-syndromet nogensin¬ 
de havde fået dén etiket. 

Adamski var en svindler. Han blev 
faktisk gang på gang taget i at lyve - 
som da han under et skandinavisk be¬ 
søg skrev en seddel til sig selv og på¬ 
stod, den var fra rumfolkene. Eller som 
da det blev afsløret, at han allerede 
havde udgivet "rumfolkenes” filosofi i 
1936 som de gamle tibetanske mestres 


visdom. 

Han var en rævepels, men velme¬ 
nende, og han misbrugte ikke sin selv¬ 
udnævnte status som rumfolkenes ge¬ 
sandt - ret meget. En mere hensynløs 
person med Adamskis charme kunne 
have skabt en kult, der sagde spar to til 
rumsekten Scientology. Men Adamski 
ville os det egentlig godt, og dér skød 
han sig selv i foden. Først brugte han år 
på at fortælle, at vi ikke skulle være 
rædde, for rumfolkene var ejegode - 
og så følte han sig på sine gamle dage 
tvunget til at gøre noget for verden, der 
var truet af atomkrig. Så - vupti - 
vrimlede det med underudviklede (dvs. 
onde) rumfolk, og Adamski opfordrede 
USA og Sovjet til at finde sammen i et 
globalt forsvar. En elegant løsning på 
den kolde krig, for intet kan få striden¬ 
de brødre til at enes så hurtigt som en 
fremmed bølle. Problemet var, at ingen 
rigtigt troede ham. Der var skabt for 
megen tvivl om hans sanddruelighed, 
og kovendingen, da han halede de onde 
rumfolk op af sin hat, var bare for me¬ 
get. 

Colin Bennett hævder, at seeren 
Adamski selv var forvirret på det tids¬ 
punkt: Hans næsten-virkelige rumfolk 
havde ikke givet ham noget konkret, 
som han kunne give videre til den sto¬ 
re, u vaskede hob af jordfolk, og der var 
kaos i hans personlige univers. Han 
havde ikke længere sit trygge tilholds¬ 
sted i bofællesskabet i nærheden af 
Alice K. W ells restaurant på Mount 
Palomar. Hans lille discipelskare var i 
opbrud, og allerværst - han var en 
ulykkelig bøsse i en tid, der var mindre 
tolerant end nutiden, hævder Bennett. 
Han tegner en naiv profet med et indre 
kaos, der bobler over af visioner, som 
antager næsten-virkelighed og kommer 

til at præge hele verden. 

Jeg er stået af. Nok traf jeg kun 
Adamski én gang, men jeg læste hans 
bøger med stor grundighed og deltog i 
en studiekreds om telepati, ledet af 
medlem af SUFOI’s daværende kon¬ 
taktudvalg Gerda Rørbæk Nielsen. Hun 
var en bedre talsmand for rumfolkenes 
filosofi end Adamski selv, og vi analy¬ 
serede ham grundigt. I øvrigt uden at 
blive telepater, gudskelov. 

Jeg kan simpelt hen ikke få mit 
Adamski-billede til at dække Colin 
Bennetts’. Adamski var alt andet end 
naiv, og han var elegant til at snakke 
sig uden om spørgsmål, han ikke havde 
svar på. Men han forvandlede ikke ver¬ 
den, og hans påstande om ufoerne og 
deres piloter begyndte at forvitre alle¬ 
rede i hans egen levetid. 


Det paradoksale er, at Adamski 
selv troede på sin historie. Den var ab¬ 
surd og ofte ufrivilligt komisk (og tit 
dødkedelig, som Bennett påpeger), 
men den rare, gamle svindler var selv 
overbevist - eller troede, at han gjorde 
menneskeheden en tjeneste ved at sæl¬ 
ge denne "sandhed”. Og han var en 
showman - ikke den generte bonde¬ 
knold med de løbske visioner, som 
Bennett maner frem. Jeg husker heller 
ingen polsk accent i hans amerikanske, 
selv om Bennett nævner den mange 
gange. Adamski var kun et år, da han 
kom til USA, og selv om han ikke fik 
megen formel uddannelse, var han et 
intelligent og velorienteret menneske, 
der levede af at tale og skrive engelsk. 
Hvis han har snakket med accent, har 
det været koketteri. 



Lou Zinsstag var Adamski-organisationens lederi Svejts, men forlod ligesom 
Lucy McGinnis kulten pga. Adamskis historier. 


47 















God rest his soul. Forhåbentlig er et 
hjørne af himlen afsat til tilgivne svind¬ 
lere. Det vil ikke være det kedeligste. 
Tilbage hos os i jammerdalen efterlod 
G.A. en hob gåder: Hvorfor fik han 
sommetider særbehandling af de ameri¬ 
kanske myndigheder? Hvem lavede 
hans ufo-modeller - og ikke mindst, 
hvem lavede den fantastiske filmstrim¬ 
mel med det formskiftende ufo, som 
han hævdede at have fotograferet med 
Madeline Rodeffers billige kamera om 
eftermiddagen den 26. februar 1965, få 
måneder før hans død? Billederne kun¬ 
ne ret let fremstilles i dag, men det var 
17 år før IBM’s første pc, og intet uni¬ 
versitet ejede så meget datakraft som 
maskinen jeg skriver dette på. Oven i 
købet hævder flere kilder, at "profeten” 
havde 12 tommelfingre. Han kan næp¬ 
pe selv have lavet modeller eller falske 
billeder. Hvem gjorde det så? 

Og sidst, men ikke mindst: Hvorfor 
blev der rapporteret så mange ufo¬ 
observationer i hans kølvand? Selv 
sagde han, at de vågede over ham. Jeg 
husker, at SUFOI under et Adamski- 
besøg i Danmark havde udstationeret 
observatører ved Kastrup Lufthavn. Og 
i hvert fald nogle af dem så hans fly 
blive fulgt til landing af et ufo... 

Her er igen den famøse dobbelthed, 
som har præget ufo-syndromet fra star¬ 
ten: Troværdige vidner ser utroværdige 
ting, ikke-eksisterende ufoer hævdes at 
efterlade fysiske spor, virkelighed og 
uvirkelighed flyder sammen - og det er 
lige i det sammenløb, Colin Bennett 
har skrevet sin bog. 

Men for skeptikere som mig er det 
ikke nok at operere med smarte ven¬ 
dinger og sammenblanding af kategori¬ 
erne virkelighed og uvirkelighed. Det 
går ikke i det univers, vi bor i. Her har 


løgn og sandhed eksistentiel virkelig¬ 
hed, og de udelukker hinanden - lige¬ 
som virkelighed og uvirkelighed. 

Det er en gammeldags holdning, 
hævder Bennett. Men han ville flygte 
skrigende fra alternativet, en magisk 
verden, hvor to og to måske giver 17 
nu og 0,3 om et kvarter. 

Bennetts bog er ikke fair, hverken 
over for kendsgerninger eller over for 
Adamski. Den er tankevækkende og 
sjov, sommetider ufrivilligt. Fx når 
SUFOI’s første formand og Adamskis 
største fan i Danmark konsekvent om¬ 
tales som forfatteren Hans Peterson. 
Det er at drive gæk med H.C. - men 
jeg synes, at SUFOI skulle invitere net¬ 
op H.C. til at kommentere Bennetts 
bog. 

Kommentar: 

Redaktionen har fulgt Per Borgaards 
opfordring og skrevet til H.C. Petersen 
for at få hans kommentar til Bennetts 
bog. H.C. Petersen har svaret, at han 
ikke har læst Bennetts bog og heller ik¬ 
ke har tænkt sig at gøre det. 

Der varengang... 



George M. Eberhart fra Center for UFO Studies (CUFOS) har fundet et 
gammelt postkort, der vækker nostalgiske minder fra en svunden tid. 
Postkortet viser den berømte Palomar Gardens Café, der blev ejet af 
Alice K. Wells og lå på Palomar Mountain nord for San Diego i 
Californien. Det var her, kontaktpersonen George Adamski i slutningen 
af 1940’erne og i 1950’erne stillede sin kikkert op og tog billeder af 
formodede ufoer. Adamski arbejdede som kok på cafeen og holdt hof, 
når beundrere valfartede hertil for at høre visdomsord fra 
kontaktpersonens egen mund. Ser man godt efter på billedet, kan man 
skimte en mand i vinduet til højre - måske selveste Adamski? 

Wells døde i 1980, og Palomar Gardens Café er også for længst borte, 
men på stedet har der i årevis været en campingplads, som er sat til 
salg. Så hvis nogen har næsten 10 mio. kr. for meget, kan de købe dette 
ufo-historiske sted, der ligger ved hårnålesvingene op til Palomar 
Observatory. 

Kilde: 

International UFO Reporter, Vol. 30, no. 3, 2006/ kmh 

Ny påstand om Roswell-styrtet 


Af Robert Sheaffer 

Endnu en bizar ”forklaring” på 
Roswell-hændelsen er dukket op 
i bogen Body Snatchers in the 
Desert- The Horrible Truth at 
the Heart of the Roswell Story af 
den britiske ufolog Nick Redfern 
(Paraview Pocket Books 2005, 
256 sider, US$ 14.00). 

Ifølge Redfern var det, der skete i New 
Mexicos ørken i 1947: ”Et super hem¬ 
meligt amerikansk regeringsprojekt, 
der skulle udføre medicinske eksperi¬ 
menter på vanskabte, handicappede, 
vansirede og syge japanske krigsfan¬ 
ger, der blev brugt som 'brugbare’ ofre 
af deres fangevogtere". 

I et interview forklarer Redfern: 

”Da krigen nærmede sig sin afslutning, 
var der en særlig træfning mellem ame¬ 
rikanske og japanske styrker på en Stil- 
lehavs-ø. På øen lå der et videnskabe¬ 
ligt, medicinsk laboratorium i tilknyt¬ 
ning til den japanske regerings berygte¬ 
de Unit 731. Unit 731 udførte medicin¬ 
ske forsøg, ligesom dem nazisterne var 
frygtet for ... amerikanerne bragte 
krigsfanger med hjem fra Unit 731 lej¬ 
rene - mennesker, som havde været 
udsat for eksperimenter, ja selv en del 
lig.” 

Det amerikanske militær fortsatte 
tilsyneladende med at udføre disse 
umenneskelige eksperimenter og brug¬ 
te også nogle af de ulykkelige skæbner 
til at teste balloner og ”meget avance¬ 
rede fly og svæveplaner”. Da en eller 


flere af disse styrtede ned i ørkenen, så 
vidner små, udmagrede, strålesyge, ja¬ 
panske krigsfanger og troede, at de 
havde set rumvæsner. 

Man skulle mene, at en så absurd 
påstand - for ikke at nævne de be¬ 
skyldninger den rejser mod USA og al¬ 
le, der har været i amerikansk militær¬ 
tjeneste - ikke vil vinde gehør blandt 
ufologer, men flere støtter Redf ems 
konklusioner. Ikke alle hopper dog 
med på vognen. Stanton Friedman, 
som kalder sig selv for ”flyvende tal¬ 
lerken fysiker”, har helt korrekt påpe¬ 
get problemerne ved Redf ems 
”historie” og hans anonyme kilder. 

Karl Pflock, forfatter til Roswell I neon- 
venient Facts and the Will to Believe, 
slår ned på endnu flere problemer og 
konkluderer: ”De originale beretninger 
[fra Roswell ’Vidneme”] miskrediteres, 
og der er intet grundlag for det, du for¬ 
tæller.” 

Men med det voksende antal kon¬ 
spirationshistorier, der præger ufologi- 
en, vil Body Snatchers in the Desert i 
løbet af få år uvægerligt indgå i den 
ufologiske tro ligesom Philip Corsos 
historier og ufo-basen i Area 51. 

Ufologiens Twin Towers, Roswell 
og Area 51, er blevet angrebet af ingen 
ringere end tidligere præsident Bill 
Clinton. Den 14. september 2005 for¬ 
talte Clinton til investorgruppen 
’Tinance Asia” i Hong Kong: 

”Jeg ved ikke, om I alle har hørt 
det, men der var faktisk under min an¬ 
den periode som præsident en jubilæ¬ 
umsfest i Roswell. Husker I det? Folk 
valfartede fra hele verden til Roswell i 

New Mexico. Der var også et sted i 
Nevada, hvor folk var sikre på - fordi 
det var forbudt at komme ind i områ¬ 
det - at regeringen havde begravet en 
ufo og måske en alien dybt nede i un¬ 
dergrunden. Jeg kan fortælle om det 
nu, da oplysningerne er offentligt til¬ 
gængelige. Rigtig mange personer i 
min egen regering var overbeviste om, 
at Ros well var fup, samtidig med at de 
mente, at dette sted i Nevada virkelig 
skjulte et fremmed fartøj. Så jeg sendte 
nogen derud for at undersøge det. Og i 
virkeligheden var det blot en hemmelig 
militærinstallation, der udfører ked¬ 
sommeligt arbejde, som vi ikke ønsker, 
at nogen andre far indblik i.” 

Clinton må nødvendigvis være en 
del af den store sammensværgelse, så 
det er kun forventeligt, at han benæg¬ 
ter, at der bliver gemt et fremmed væ¬ 
sen under Area 51. 

Efter at være kommet med en for¬ 
holdsvis klar udtalelse, der maner ryg¬ 
terne om et hemmeligt regerings-ufo- 
program i jorden, forplumrer Clinton 
desværre sagen: 

"Denne Roswell tingest, tror jeg, 
var en illusion. Jeg tror ikke, det fandt 
sted. Jeg tror, at der findes fornuftige 
forklaringer på det, og jeg har forsøgt 
at finde ud af, om der fandtes nogen 
hemmelige regeringsdokumenter, som 
kunne afsløre det. Hvis de virkelig fin¬ 
des, blev de også holdt skjult for mig. 
Og så er jeg ikke den første amerikan¬ 
ske præsident, som underordnede har 
løjet overfor, eller som karrierebureau¬ 
krater har modarbejdet. Men der kan 
sidde et karrieremenneske et eller an¬ 
det sted, en person som skjuler disse 
hemmeligheder - selv for valgte præsi¬ 
denter. Hvis det er tilfældet, har de 
med held fuppet mig, og jeg er næsten 


forlegen ved at fortælle jer, at jeg gjor¬ 
de et forsøg på at undersøge det.” 

Konspirationstilhængeme har gre¬ 
bet disse udtalelser som tegn på, at en 
"hemmelig regering” skjuler sandhe¬ 
den om ufoerne, selv for præsidenten. 
Men Clinton talte blot hypotetisk og 
sagde ikke, at det faktisk også var så¬ 
dan. Under alle omstændigheder ville 
enhver regeringsbureaukrat, der virke¬ 
lig havde faet fingre i noget ikke- 
jordisk, haste til Pentagon i løbet af 
nul-komma-fem for at bede om ekstra¬ 
bevillinger og personale for at undersø¬ 
ge det ikke-jordiske fund. 

Kilde: 

Skeptical Inquirer , January/February 
2006/ -for & kmh 

Kampen for ufologien 


Af Kim Møller Hansen 

Ann Druffel må have arbejdet i 
mange år på denne murstenstyk¬ 
ke bog. Hun har gennemgået dr. 
James E. McDonalds personlige 
arkiver, hans notater, hel- og 
halvfærdige manuskripter, inter¬ 
viewet familiemedlemmer, gamle 
kolleger, venner og fjender. Hun 
giver et portræt af en meget pro¬ 
duktiv, næsten manisk, viden¬ 
skabsmand, der fra at efterforske 
lokale ufo-observationer i Arizo- 
na endte med at undersøge alle 
større sager verden over. 

Fra midten af 1960’eme brugte McDo¬ 
nald al sin fritid på at efterforske ufo¬ 
hændelser. I årene 1958-1966 var han 
tæt knyttet til ufo-organisationen NI- 
CAP (National Investigations Commit- 
tee On Aerial Phenomena). Samarbej¬ 
det foregik først i stilhed, men i 1966 
trådte McDonald offentligt frem og 
blev den person, som medierne verden 
over ville tale med om ufo-forskning. 

NICAP blev stiftet i 1956, og da 
major Donald E. Keyhoe i 1957 blev 
NICAP’s energiske og karismatiske le¬ 
der, voksede organisationen eksplo¬ 
sivt - ikke mindst da antallet af obser¬ 
vationer steg markant i USA i 1964-66. 
På sit højeste havde NICAP 15.000 
medlemmer og talte adskillige viden¬ 
skabsfolk og højtstående officerer 
blandt sine medlemmer og i ledelsen. 


NICAP led en stille død i 1970-71. 
Medlemstallet svigtede, og interessen 
dalede, da Condon Kommissionen i 
1969 konkluderede, at det ikke var 
værd at bruge tid på ufo-fænomenet. 

James E. McDonald forsøgte i alle 
disse år at få kolleger til at interessere 
sig for fænomenet og undersøge det vi¬ 
denskabeligt, men forgæves. 

Ann Druffel beskriver i Firestorm 
levende sejre og nederlag i detaljer - 
dog uden at miste overblikket. Man 
mærker, at hun selv var aktiv i ufo¬ 
arbejdet sammen med McDonald, og at 
hun opfatter hans bidrag til ufologien 
som langt større end J. Allen Hyneks. 

Project Blue Book var en narresut, 
der skulle holde offentligheden hen 
med tågesnak og dårlige bortforklarin¬ 
ger - hvilket McDonald påviste gang 
på gang. Blue Book var lige fra opret¬ 
telsen lavt prioriteret i flyvevåbnet, og 
efterforskningen blev derefter. 

Druffel har ikke megen sympati for 
Hynek, der fremstilles som en mand, 
der over for McDonald indrømmede, at 
rapporterne blev elendigt efterforsket, 
og at forklaringerne var tilfældige og 
utilstrækkelige. En mand, der var ban¬ 
ge for at miste sit bijob som astrono¬ 
misk konsulent for Blue Book. 

James E. McDonald var til gen¬ 
gæld - ifølge Ann Druffel - ikke bange 
for at tage chancer ved som respekteret 
videnskabsmand at stå frem og sige, at 
ufoerne fortjener et videnskabeligt stu¬ 
dium. 

McDonalds energi, frygtløshed, en- 

gagement og depressive perioder blev 
måske også hans død. Han arbejdede 
dag og nat både som forsker og med 
ufo-sager. I marts 1971 meddelte hans 
kone, Betsy, at hun ønskede skilsmisse. 
Det førte til, at McDonald den 9. april 
1971 skød sig i hovedet. Selvmordet 
mislykkedes, men gjorde McDonald 
næsten blind. 

Efter en længere sygeperiode gen¬ 
optog han sit videnskabelige arbejde 
og sin hobby - og arbejdede videre 
med den ufo-bog, han havde planlagt 
gennem længere tid, men som aldrig 
blev skrevet. 

Den 13. juni 1971 blev McDonalds 
lig fundet under en bro uden for hjem¬ 
byen. I tiden efter dødsfaldet var der i 
ufo-kredse mange rygter, om hvordan 
og hvorfor McDonald døde. Var han til 
besvær for nogen? Havde han opdaget 
noget afgørende nyt om ufoer og myn¬ 
dighedernes rolle, som krævede hans 
død? Osv. 

Druffel er dog ikke i tvivl: McDo¬ 
nald døde for egen hånd med en revol¬ 
ver indkøbt kort forinden. Årsagen var 
en depression udløst af problemerne i 
privatlivet og den latterliggørelse, som 
politikere og fjender i videnskabelige 
kredse havde udsat ham for offentligt 
pga. hans ufo-interesse. 

Ann Druffels Firestorm er ikke blot 
en biografi over en usædvanlig viden¬ 
skabsmand, men også et glimrende sig¬ 
nalement af en spændende periode i 
ufologiens historie med afsløringer af 
de intriger, manipulationer og politik¬ 
ker, som mødte McDonald og ligesin¬ 
dede. 

Druffels adgang til og brug af før¬ 
stehåndskilder, bogens noter, kildehen¬ 
visninger og omfattende indeks gør Fi¬ 
restorm til en uundværlig bog. 


Bogens sidste 68 sider gengiver bi¬ 
lag (breve , rapporter, avisudklip o. 
lign.), som Druffel refererer til bogen 
igennem. 


Ann Druffel: Firestorm - Dr. James 
E. McDonald’s Fight For UFO 
Science, Wild Flower Press 2003, 
609 sider, ill. 

Bogen koster 489,00 kr. og kan 
bestilles ved at udfylde kuponen 
side 58. 

Bøger til salg gennem SUFOI 


UFOs and the National 
Security State 

An Unclassified History. Volume 1: 
1941-1973 


SUFOI har købt en del af restoplaget af 
UFOs and the National Security State. 

Bogen udkom i april 2000 og er på 544 
sider med både en omfattende litteraturliste 
og et godt noteapparat. Bogen er ud over 
at være en kronologisk ufo-historiebog for 
perioden 1941-1973 rig på 
observationsberetninger, klassiske 
hændelser og ufologiske sammenhænge, 
som ikke er set før. 

Richard Dolan har studeret på Oxford 
University og tog sin embedseksamen på 
University of Rochester. Mens han 
arbejdede som selvlært erhvervsjournalist, 
blev han interesseret i "ufo- 
problematikken”. I 1995-1997 brugte han det 
meste af sin fritid på ”en systematisk bibliografisk forskning”, og ledte efter 
mange udsolgte bøger og ufodokumenter frigivet ifølge loven om offentlighed i 
forvaltningen. 

”Da jeg begyndte på mine undersøgelser,” fortæller han, "fandt jeg en 
overvældende mængde data. Jeg gennemgik dataene metodisk, sorterede alle 
relevante oplysninger og opsatte dem kronologisk. Da jeg mente, at jeg havde 
materiale nok om emnet til at skrive om det, gjorde jeg det”. Resultatet blev 
bogen UFOs and the National Security State. 

Du kan sikre dig et unikt eksemplar af UFOs and the National Security State 
med Richard Dolans autograf ved at bestille bogen på kuponen side 58. Prisen 
er kun 349,00 kr. 

Udvalgte citater fra UFOs and the National Security State: 

Før vi kunne nå at foretage os noget, beordrede Hæren, efter at have talt med 
officielle U.S. kilder, undersøgelsen stoppet. 

—Dr. Paul Santorini, om ufoer over Grækenland, 1946. 


UFOs 

and the National 
Security State 


An Unclassified History 

Voiuoa On*: lim-1173 


RICHARD M. DOLAN 

Det uidentificerede fartøj så ud til at foretage en meget hurtig og brat 
undvigelsesmanøvre. 

—FBI Memo, beskriver forfølgelsen afen ufo over Nordsøen, 1947. 

Jeg blev kontaktet en eftermiddag [i 1948] og bedt om at komme ind i Det ovale 
Værelse - præsidenten ønskede at se mig... Jeg fik besked på, at sende en 
rapport hvert kvartal til præsidenten, når jeg havde talt med folk fra den centrale 
efterretningstjeneste, om der havde været nogen ufo-observationer eller ej, og 
om det eventuelt udgjorde en strategisk trussel.... 

—General Robert B. Landry, Air Force Aide til præsident Harry S. Truman. 

[Objekt] beskrevet som fladt for oven og i bunden, og forfra så det ud til at have 
afrundede sider og let konisk ... Ingen udstødning eller synlige fremdriftsmidler. 
Beskrevet som flyvende med en utrolig høj hastighed... Piloten betegnes af 
kollegaer som meget troværdig og en god observatør. 

—Air Force efterretningsrapport om en ufo-observation foretaget af F-51 pilot, 
1951. 

I seks timer... der var mindst ti uidentificerbare objekter, som fløj ind over 
Washington. Det var ikke almindelige fly. 

—Senior fly veleder til C AA, Harry G. Barnes, 1952. 

Nogle af militærets officerer overvejer alvorligt muligheden for, at det er 
interplanetariske fartøjer. 

—FBI memo om UFOer, 1952. 

Der skal udvises maksimum sikkerhed, når det drejer sig om ufoer. 

—CIA direktør Allen Dulles, 1955. 

Jeg har talt med de berørte tjenester, og de er af den mening, at det ikke er 
klogt at offentliggøre noget om sagen på dette tidspunkt. 

—Senator Richard Russell, leder af Senate Armed Services Committee, 
angående en ufo-observation under en rejse til Sovjetunionen i 1955. 

Det, der bekymrer mig mest, er, hvad der skete med vores fly. 

—Anonym Air Force officer, 1955. 

Troværdige rapporter tyder på, at objekter, der er styret at tænkende, 
intelligente væsener, kommer ind i vores atmosfære med meget høj hastighed. 
—Admiral Delmar Fahrney, offentlig udtalelse, 1957. 

Bag kulisserne beskæftiger højtstående officerer fra flyvevåbenet sig med ufoer. 
Men gennem officielt hemmelighedskræmmeri og latterliggørelse får 
befolkningen den opfattelse, at de ukendte flyvende objekter er nonsens. 

—Forhenværende CIA Direktør, Roscoe Hillenkoetter, offentlig udtalelse, 1960. 

... troværdige oplysninger, men uden for referat fra Pease AFB i Portsmouth, 
antyder, at man jævntligt ser radarekkoer, og fly bliver ofte sendt på vingerne for 
at sætte efter disse objekter. 

—Journalist John Fuller, 1965. 

Jeg tror, der en vis sandhed i disse rapporter... Jeg tror, at den amerikanske 
befolkning har ret til en noget bedre forklaring end den, flyvevåbenet har givet til 
dato. 

—Kongresmedlem Gerald R. Ford, March 1966. 

Da mandskabet var omkring 15 km fra landingsstedet, begyndte statisk støj at 
forstyrre deres radiokommunikation. Fem til otte minuter senere aftog gløden, 
og ufoen lettede. En anden ufo blev set både visuelt og på radar. 

—Klassificeret rapport fra et af flyvevåbenets udrykningshold på Minot AFB, 
1966. 

Min nuværende mening baseret på to års omhyggelige studier, er, at ufoer 
sandsynligvis er ikke-jordiske fartøjer, som er i gang med noget, der meget 
forsigtigt kan betegnes som 'overvågning'. 

—Dr. James McDonald til Kongressen, 1968. 

Hvis 'de' opdager dig, er det en gammel, men god tommelfingerregel, at 'de' er 
vore teknologiske overmænd. 

—National sikkerhedsrådgiver, Lambros Callimahos, 1968. 

... der er intet kommet ud af de seneste 21 års studier af ufoer, som har 
forbedret vores teknologiske viden. 

—Edward U. Condon, "Scientific Study of Unidentified Flying Objects," 1969. 


On This Day In UFO History, 3rd Edition 

Hver dag sin observation. Bogen rummer 366 observationsberetninger (inkl. 
den 29. februar) med årstal, tid og sted, vidnets navn samt et resume af 
hændelsen. Derudover bringer bogen adresser, telefon/fax-numre, 
emailadresser og webadresser på mere end 600 internationale 
ufoorganisationer og ufotidsskrifter. En nyttig opslagsbog. 

On This Day In UFO History , spiralbind, 77 sider, kr. 175,00 


The AREA 51 & S-4 Handbook 

En meget usædvanlig udgivelse med fotos og beskrivelser af Area 51 og det 
omkringliggende område - informationer du ikke finder andre steder. Heftet er 
på 65 sider i stort format (lidt større end A4), spiralindbundet og trykt af 
forfatteren, Chuck Clark. Chuck Clark bor i Area 51's naboby Rachel og kender 
virkelig området og dets dragende aktiviteter. 

Du kan sikre dig 2006-udgaven af The AREA 51 & S-4 Handbook for 

kr. 259,00 

UFOs & Alien Contact 
- Two Centuries of Mystery 

Robert E Bartholomew behandler grundigt de mest 
berømte ufobølger, bl.a.: 

♦ Luftskibsbølgen 1896-97 

♦ Canadas spøgelsesballoner 1896-97 

♦ Luftskibshysteriet i New Zealand i 1909 

♦ New England luftskibssvindelnummeret i 1909-10 

♦ Ufopanikken i Storbritannien i 1912-13 

♦ Skandinaviens spøgelsesraketter i 1946. 

Bogen afsluttes med en 100 sider lang kronologisk liste over 
200 sager med påstået kommunikation mellem mennesker 
og aliens. 

UFOs & Alien Contact - Two Centuries of Mystery, 408 sider, illustreret. 
Kr. 270,00 



Life Beyond Planet Earth? 

- Man’s Contact with Space People 

Bogen omhandler vores søgen efter intelligent liv i 
verdensrummet - fra det videnskabelige til det bizarre. 

Life Beyond Planet Earth?, 238 sider, rigt illustreret, 
indbundet og signeret. Kr. 328,00 


UFE BEYOND 
PLANET EARTH? 



Swamp Gas Times 
- My Two Decades on the UFO Beat 

I mere end 20 år har journalisten Patrick Huyghe skrevet 
om ufoer i bl.a. New York Times, Omni, Science Digestog 
Newsweek. I bogen er de bedste artikler samlet og 
opdateret - og det er virkelig både underholdende og meget 
informativ læsning, hvor selv garvede ufointeresserede 
finder nyt om mange klassiske hændelser. 

Swamp Gas Times, 349 sider. Kr. 255,00 

Undertegnede bestiller hermed følgende: 


stk. UFO-Vision 8 (2004) tilbudspris 

kr. 39,00 

Send kuponen eller en kopi til: SUFOI 

Postboks 95 

GRATIS bestilling 


Gratis guide til himlen 

Mininisteriet for Videnskab, Teknologi og Udvikling 
har støttet SUFOI’s udgivelse ”Når du ser et 
stjerneskud - guide til identificering af himlens 
fænomener”, som er på 28 farveillustrerede sider. 

Bestil et gratis eksemplar ved at bruge kuponen. 


UFO-Nyt 

♦ er SUFOI’s populære blad, som 
udkommer 4 gange om året 

♦ giver dig spændende og seriøse artikler 
om ufoer og andre relaterede emner 

♦ er din guide i en verden af mærkelige 
beretninger, løse rygter og halve 
sandheder. 


Ja, tak. Send mig følgende gratis (sæt kryds): 

_ Når du ser et stjerneskud 

_Prøvenummer af UFO-Nyt 

Send kuponen eller en kopi til: SUFOI 

Postboks 95 
6200 Åbenrå 


Navn: 


Adresse: 

